open-index/open-wikipedia-markdown huggingface dataset:
ချင်းပြည်ကောင်စီ

**ချင်းပြည်ကောင်စီ** () သည် လွတ်မြောက်နယ်မြေဖြစ်သော ချင်းပြည်ရှိ ချင်းအမျိုးသားထုကို ကိုယ်စားပြု၍ ကိုယ်ပိုင်အုပ်ချုပ်ရေးကို ကျင့်သုံးနေသော နိုင်ငံရေး ခေါင်းဆောင်မှုဆိုင်ရာ အမြင့်ဆုံး အဖွဲ့အစည်း ဖြစ်သည်။ 

ချင်းပြည်နယ်အတွင်းရှိ ချင်းအဖွဲ့အစည်းအသီးသီးမှ ကိုယ်စားလှယ် ၂၃၅ ဦးပါဝင်သော ချင်းပြည်ညီလာခံမှ ချင်းပြည် ဖွဲ့စည်းပုံအခြေခံဥပဒေ (၂၀၂၃) ကို ရေးဆွဲခဲ့ပြီးနောက် ၂၀၂၃ ခုနှစ် ဒီဇင်ဘာလ ၆ ရက်နေ့တွင် ချင်းပြည်ကောင်စီကို ဖွဲ့စည်းခဲ့သည်။

## ချင်းပြည် (Chinland) ဖွဲ့စည်းပုံအခြေခံဥပဒေ (၂၀၂၃) အကျဉ်းချုပ် 
အတည်ပြုထားသော ချင်းပြည် (Chinland) ဖွဲ့စည်းပုံအခြေခံဥပဒေတွင် အခန်း (၁၀) ခန်း ပါဝင်သည်။ ၎င်းတို့မှာ-

* အခန်း (၁): အခြေခံမူ
* အခန်း (၂): ချင်းပြည် (Chinland) ဖွဲ့စည်းတည်ဆောက်ပုံ
* အခန်း (၃): ချင်းပြည် (Chinland) ကောင်စီ
* အခန်း (၄): ဥပဒေပြုရေး
* အခန်း (၅): အုပ်ချုပ်ရေး
* အခန်း (၆): တရားစီရင်ရေး
* အခန်း (၇): ကာကွယ်ရေးနှင့် လုံခြုံရေးကောင်စီ
* အခန်း (၈): ဒေသန္တရအုပ်ချုပ်ရေး
* အခန်း (၉): ရွေးကောက်တင်မြှောက်ခြင်း
* အခန်း (၁၀): အထွေထွေပြဋ္ဌာန်းချက်များ

ချင်းပြည်ကောင်စီ ဦးဆောင်အဖွဲ့ဝင်များသည် အမျိုးသားညီညွတ်ရေးအစိုးရ (NUG) အပြင် ပြည်နယ်အစိုးရ၊ လွှတ်တော်နှင့် တရားလွှတ်တော်ချုပ် နေရာများတွင် တာဝန်ထမ်းဆောင်ခွင့်မရှိရန် ကန့်သတ်ထားသည်။ အစိုးရအဖွဲ့ ဖွဲ့စည်းပုံတွင် ဝန်ကြီးချုပ်ကို အကြီးအကဲအဖြစ် သတ်မှတ်ထားသော်လည်း ဖွဲ့စည်းပုံအခြေခံဥပဒေအရ ချင်းပြည် (Chinland) ကောင်စီဥက္ကဋ္ဌသည် ပြည်နယ်အကြီးအကဲဖြစ်ပြီး ချင်းပြည် (Chinland) ကာကွယ်ရေးနှင့် လုံခြုံရေးကောင်စီတွင်လည်း ဥက္ကဋ္ဌအဖြစ် တာဝန်ယူသည်။

ကောင်စီသည် ၂၀၂၄ ခုနှစ် ဖေဖော်ဝါရီလ ၁ ရက်နေ့တွင် ချင်းပြည်အစိုးရကို ရွေးကောက်တင်မြှောက်ခဲ့သည်။ ဦးပါထန်း သည် ဝန်ကြီးချုပ်အဖြစ်နှင့် ချင်းအမျိုးသားတပ်ဦး၏ ဒုတိယဥက္ကဋ္ဌ ဒေါက်တာSui Khar က နိုင်ငံခြားရေးဝန်ကြီးနှင့် Pu Thawng Za Lian က ကာကွယ်ရေးဝန်ကြီးအဖြစ် ခန့်အပ်ခံရသည်။

### ၂၀၂၅ 
၂၀၂၅ ခုနှစ်၊ ဖေဖော်ဝါရီလ ၂၆ ရက်နေ့တွင် ချင်းပြည်ကောင်စီ (Chinland Council - CC) နှင့် ကြားကာလချင်းအမျိုးသားအတိုင်ပင်ခံကောင်စီ (Interim Chin National Consultative Council - ICNCC) တို့ ပူးပေါင်းကာ ချင်းအမျိုးသားကောင်စီ (Chin National Council) ကို ဖွဲ့စည်းရန် သဘောတူညီခဲ့သည်။ 

၂၀၂၅ ခုနှစ်၊ ဇွန်လ ၁၀ ရက်နှင့် ၁၁ ရက်နေ့တွင် ချင်းပြည်ကောင်စီသည် ချင်းလုံမြို့၌ အစည်းအဝေးကျင်းပခဲ့ပြီး ချင်းပြည်ဖွဲ့စည်းပုံအခြေခံဥပဒေ (၂၀၂၃) ကို ပြင်ဆင်မှုများ ပြုလုပ်ခဲ့သည်။ အဓိကအားဖြင့် ချင်းပြည်ကောင်စီအတွက် အစုအဖွဲ့ ၃ ခုမှ ကိုယ်စားလှယ်ပါဝင်မှုတွင် ချင်းအမျိုးသားတပ်ဦး (CNF) ၏ ကိုယ်စားလှယ်ပါဝင်မှုကို လျှော့ချခဲ့ပြီး လွှတ်တော်ကိုယ်စားလှယ်နှင့် မြို့နယ်/ဒေသအဖွဲ့ ကိုယ်စားလှယ်ပါဝင်မှုများကိုလည်း ပြောင်းလဲခဲ့သည်။ ယခင်က ချင်းပြည်ကောင်စီတွင် CNF မှ ကိုယ်စားလှယ် ၂၇ ဦး ပါဝင်ခဲ့ရာမှ ယခုပြင်ဆင်ချက်တွင် ၁၅ ဦးအထိ လျှော့ချခဲ့သည်။ ဥပဒေကြမ်းအတည်ပြုရေးဆိုင်ရာ ပြဋ္ဌာန်းချက်များကိုလည်း ပြင်ဆင်ခဲ့ပြီး၊ စုစုပေါင်း ဥပဒေပုဒ်မ ၁၃ ခုကို ပြင်ဆင်၊ ပယ်ဖျက် သို့မဟုတ် ဖြည့်စွက်ခဲ့သည်။

## ဆက်စပ် ဆက်ရှုရန် 
* ချင်းပြည် (Chinland)
* ချင်းပြည် (Chinland) အစိုးရ

## ကိုးကား
ပါထန်း

**ပူးပါထန်း**  (, ၂၀ ဇွန် ၁၉၇၀) သည် ချင်းလူမျိုး နိုင်ငံရေးသမားတစ်ဦးဖြစ်ပြီး ကြေညာထားသော ချင်းပြည်တွင် ဝန်ကြီးချုပ်အဖြစ် ချင်းပြည်ကောင်စီက ၂၀၂၄ ခုနှစ် ဖေဖော်ဝါရီလ ၁ ရက်နေ့တွင် ခန့်အပ်ထားသည်။ သူသည် ချင်းပြည်နယ် လွှတ်တော်တွင် အမျိုးသားဒီမိုကရေစီအဖွဲ့ချုပ် ကိုယ်စားပြု၍ မတူပီမြို့နယ် (၁) မဲဆန္ဒနယ်၏ ရွေးကောက်ခံ ကိုယ်စားလှယ်တစ်ဦး ဖြစ်ခဲ့သည်။

## ပညာရေး 
ဦးပါထန်းသည် မန္တလေး ရတနာပုံတက္ကသိုလ်မှ ဥပဒေဘွဲ့ရရှိခဲ့သူဖြစ်ကာ နိုင်ငံရေးအကျဉ်းသားဟောင်းတစ်ဦးလည်း ဖြစ်သည်။

## ချင်းပြည် ဝန်ကြီးချုပ် 
တော်လှန်ရေးကာလတွင် ဖွဲ့စည်းလိုက်သော လွတ်မြောက်နယ်မြေတစ်ခု ဖြစ်သော ချင်းပြည်တွင် ချင်းပြည်ကောင်စီကို ဖွဲ့စည်းတည်ထောင်လိုက်ပြီး ယင်းကောင်စီက ချင်းပြည်အစိုးရ၏ ဝန်ကြီးချုပ် အဖြစ် ၂၀၂၄ ခုနှစ်၊ ဖေဖော်ဝါရီ ၁ ရက်တွင် ခန့်အပ်တာဝန်ပေးခဲ့သည်။ 

## ကိုးကား 
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာ့နိုင်ငံရေးသမားများ
ကဏ္ဍ:မြန်မာ့နိုင်ငံရေး အကျဉ်းသားများ
ကဏ္ဍ:ချင်းပြည်နယ်မှ လူပုဂ္ဂိုလ်များ
ကဏ္ဍ:ချင်း နိုင်ငံရေးသမားများ
ကဏ္ဍ:၁၉၇၀ မွေးဖွားသူများ
လူးဝစ်ဆွာရက်ဇ်

**လူးဝစ် အယ်လ်ဘာတို ဆွာရက်ဇ် ဒီယက်ဇ်** (; ၁၉၈၇၊ ဇန်နဝါရီ ၂၄တွင် မွေးဖွား) သည် ဥရုဂွေးလူမျိုး ဘောလုံးသမားဖြစ်သည်။ လက်ရှိတွင် အမေရိကန်မေဂျာလိဂ်အသင်း အင်တာမိုင်ယာမီတွင် တိုက်စစ်မှူးအဖြစ် ကစားသည်။ နာမည်ပြောင် **El Pistolero**" ("သေနတ်သမား") ဟုခေါ်တွင်ခြင်းခံရသည် သူသည် သူ့မျိုးဆက်၏အကောင်းဆုံးကစားသမားများထဲမှတစ်ဦးအဖြစ် သတ်မှတ်ခံထားရသည်။  သူသည် ဥရောပရွှေဖိနပ် နှစ်ဆု၊ Eredivisie ရွှေဖိနပ် ၊ ပရီးမီးယားလိဂ်ရွှေဖိနပ် နှင့် ပီချီချီဆုတို့ကို ဆွတ်ခူးနိုင်ခဲ့သည်။ သူသည် ကလပ်အသင်းနှင့် နိုင်ငံအတွက် ကစားသမားဘ၀ ဂိုး 500 ကျော် သွင်းယူထားသည်။ 

နိုင်ငံတကာအဆင့်တွင်၊ ဆွာရက်ဇ်သည် ဥရုဂွေး၏ ထာဝရဂိုးသွင်းအများဆုံးသူ ဖြစ်ပြီး ယခင်က CONMEBOL ဖီဖာကမ္ဘာ့ဖလားခြေစစ်ပွဲများတွင် ဂိုးသွင်းအများဆုံးကစားသမားလည်းဖြစ်ခဲ့သည်။ အခုအခါ အသင်းဖော်မက်ဆီက ထိုစံချိန်ကို ရယူခဲ့ပြီဖြစ်သည်။  ၎င်းသည် ဖီဖာကမ္ဘာ့ဖလား လေးကြိမ်နှင့် ကိုပါအမေရိကဖလား လေးကြိမ်အပြင် ၂၀၁၂ နွေရာသီ အိုလံပစ် နှင့် 2013 ဖီဖာကွန်ဖက်ဒရေးရှင်း ဖလား တို့တွင် ၎င်း၏ နိုင်ငံကိုယ်စားပြု ပါဝင်ခဲ့သည်။ 2010 World Cup All-Star Team တွင် ပါဝင်ခဲ့ပြီး 2011 Copa América တွင်လည်း အကောင်းဆုံး ကစားသမား ဆုကို ဆွတ်ခူးခဲ့သည်။ ဆွာရက်ဇ်သည် သမိုင်းတလျှောက် အကောင်းဆုံး တိုက်စစ်မှူးများထဲမှ တစ်ယောက်ဖြစ်သည်။

## ကိုးကား 
ကဏ္ဍ:၁၉၈၇ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:ဥရုဂွေး ဘောလုံးသမားများ
ကေသီစိုး

**ဒေါ်ကေသီစိုး** သည်  မြန်မာနိုင်ငံသမိုင်းတွင် ပဉ္စမမြောက် အမျိုးသမီး သံအမတ်ကြီး အဖြစ်ခန့်အပ်ခံရသူဖြစ်သည်။  သူ့ကို NLD အစိုးရက သံအမတ်ကြီး အဖြစ် ခန့်အပ်ခဲ့ခြင်းဖြစ်သည်။ ယင်းမတိုင်မီက  နိုင်ငံခြားရေးဝန်ကြီးဌာန မဟာဗျူဟာ လေ့လာရေး နှင့် လေ့ကျင့်ရေး ဦးစီးဌာန ညွှန်ကြားရေးမှူးချုပ် ဖြစ်ခဲ့သည်။

## ဝန်ထမ်းဘဝ 
၁၉၉၀ ပြည့်နှစ်က ဝန်ထမ်းရွေးချယ်လေ့ကျင့်ရေးအဖွဲ့ က ခေါ်ယူသော ရာထူးဝင်ခွင့် စာမေးပွဲ အား ဖြေဆိုပြီး ထိုနှစ်ကစ၍  နိုင်ငံခြားရေးဝန်ကြီးဌာန တွင် အလုပ်ဝင်သည်။ သူသည် သံတမန်ဘဝ ဖြင့်  ပြင်သစ်နိုင်ငံ ပါရီမြို့တော် မြန်မာသံရုံး တွင် တတိယ အတွင်းဝန်၊ ပထမအတွင်းဝန်၊ သံမှူး နှင့် သံမှူးကြီး ရာထူးများ၊တရုတ်နိုင်ငံ ပေကျင်းမြို့ ရှိ မြန်မာသံရုံး တွင် သံမှူး နှင့် သံမှူးကြီး တာဝန်များ၊ အီတလီနိုင်ငံ ရောမမြို့ ရှိ မြန်မာသံရုံးတွင်  သံမှူးကြီးတာဝန်၊ ဩစတြီးယားနိုင်ငံ ဗီယင်နာမြို့ ရှိ မြန်မာသံရုံး တွင် သံအမတ် တာဝန်များ ထမ်းဆောင်ခဲ့သည်။  ယင်းအပြင် နိုင်ငံခြားရေးဝန်ကြီးဌာန တွင် နိုင်ငံရေးရာဦးစီးဌာန ဥရောပဌာန ညွှန်ကြားရေးမှူး တာဝန် လည်း ထမ်းဆောင်ခဲ့သည်။ 

## သံအမတ်ကြီးဖြစ်လာပုံ 
သူသည် ၂၀၁၅ ခုနှစ် နောက်ပိုင်း တွင် နိုင်ငံခြားရေးဝန်ကြီးဌာန  စီမံကိန်း နှင့်  စီမံရေးရာဦးစီးဌာန ၏ ဒုတိယ ညွှန်ကြားရေးမှူးချုပ် အဖြစ် ခန့်အပ်ခံရသည်။ ၂၀၁၇ ခုနှစ် ဇန်နဝါရီ ၂၀ ရက်နေ့ တွင် နိုင်ငံခြားရေးဝန်ကြီးဌာန  မဟာဗျူဟာ လေ့လာရေး နှင့်  လေ့ကျင့်ရေး ဦးစီးဌာန ညွှန်ကြားရေးမှူးချုပ် အဖြစ် တာဝန်ပေးခံရသည်။ ၂၀၁၉  ခုနှစ် ဇွန်လ ၆ရက်နေ့တွင် ထိုတာဝန်မှ နေ၍ ချက်သမ္မတနိုင်ငံဆိုင်ရာ အထူးအာဏာကုန်လွှဲအပ်ခြင်းခံရသည့် မြန်မာသံအမတ်ကြီး အဖြစ် သမ္မတဦးဝင်းမြင့် က ခန့်အပ်သည်။  သူသည် ယခင် တပ်မတော်အစိုးရလက်ထက် ၁၉၉၃ ခုနှစ် က ပိတ်လိုက်သည့်  ချက်သမ္မတနိုင်ငံ ဆိုင်ရာမြန်မာသံရုံးကို နှစ်ပေါင်း ၂၆ နှစ်အကြာ ပထမဦးဆုံး ပြန်လည် ရုံးထိုင်သူ ဖြစ်လာခဲ့သည်။  ၂၀၂၁ မြန်မာနိုင်ငံစစ်အာဏာသိမ်းပြီးနောက် စစ်ကောင်စီ က ချက်သမ္မတနိုင်ငံ နှင့် သံတမန်လျော့ချ ဆက်ဆံခဲ့ရာ သံအမတ်ကြီး လည်း  နိုင်ငံခြားရေးဝန်ကြီးဌာန သို့ ၂၀၂၁ ဖေဖော်ဝါရီ လထဲ ပြန်လည် ရောက်ရှိခဲ့ရသည်။ 

## ကိုးကား 
ကဏ္ဍ:မြန်မာ သံအမတ်ကြီးများ
မာလာသန်းထိုက်

**ဒေါ်မာလာသန်းထိုက်** သည် မြန်မာသံအမတ်ကြီး တစ်ဦးဖြစ်သည်။သူသည် သံအမတ်ကြီး ဒေါ်ခင်ကြည် နောက်ပိုင်း မြန်မာ့နိုင်ငံရေးအတွင်း သတ္တမမြောက်ခန့်အပ်ခံရသည့် အမျိုးသမီးသံအမတ်ကြီး ဖြစ်သည်။ယင်းမတိုင်မီက သူသည် နိုင်ငံခြားရေးဝန်ကြီးဌာန ၊အပြည်ပြည်ဆိုင်ရာ အဖွဲ့အစည်းများနှင့်  စီးပွားရေးဦးစီးဌာန မှ ညွှန်ကြားရေးမှူးချုပ် ဖြစ်ခဲ့သည်။

## ဝန်ထမ်းဘဝ 
သူသည် နိုင်ငံခြားရေးဝန်ကြီးဌာန တွင် နှစ် ၃၀ ဖြတ်သန်းပြီးနောက် ၂၀၂၀ပြည့်နှစ်ထဲတွင်  ယင်းဝန်ကြီးဌာန ၏ အပြည်ပြည်ဆိုင်ရာ အဖွဲ့အစည်းများနှင့်   စီးပွားရေး ဦးစီးဌာန တွင် ညွှန်ကြားရေးမှူးချုပ် အဖြစ် အတည်ပြုခန့်အပ်ခံရသည်။   ဒေါ်မာလာသန်းထိုက်သည် နိုင်ငံခြားရေးဝန်ကြီးဌာန ယာယီအမြဲတမ်းအတွင်းဝန် ရာထူးဖြင့် ၂၀၂၄ ခုနှစ် ဇန်နဝါရီ ၂၈ ရက် မှ ၂၉ ရက်နေ့အထိ လာအိုနိုင်ငံ လွန်ပရာဘန် (Luang Prabang) မြို့ ၌ ကျင်းပသော အာဆီယံနိုင်ငံခြား ရေးဝန်ကြီးများ အစည်းအဝေး အား မြန်မာနိုင်ငံကိုယ်စားပြုတက်ရောက်ခဲ့ရာ နိုင်ငံတကာအသိုင်းအဝိုင်း ၏ အာရုံစူးစိုက်မှုကို ခံခဲ့ရသည်။  သူသည်  ၂၀၂၁ နောက်ပိုင်း နိုင်ငံတော်စီမံအုပ်ချုပ်ရေးကောင်စီ ဘက်က  နှစ်နှစ်ကျော်သပိတ်မှောက်ထားသည့် အာဆီယံအစည်းအဝေးသို့ ပထမဦးဆုံး ကိုယ်စားလှယ် အဖြစ် စေလွှတ်ခံရသူအဖြစ်လည်း မှတ်တမ်းဝင်သွားသည်။

## သံအမတ်ကြီးဘဝ 
၂၀၂၄ ခုနှစ် မေလ ၇ ရက်နေ့တွင် သူ့အား နိုင်ငံတော်စီမံအုပ်ချုပ်ရေးကောင်စီ က သီရိလင်္ကာ ဒီမိုကရက်တစ် ဆိုရှယ်လစ်သမ္မတနိုင်ငံ ဆိုင်ရာ  အထူးအာဏာကုန် လွှဲအပ်ခြင်းခံရသော ပြည်ထောင်စုသမ္မတ မြန်မာနိုင်ငံတော် သံအမတ်ကြီးအဖြစ် ခန့်အပ်သည်။သူ သည် ၂၀၂၄ ခုနှစ်  ဩဂုတ် ၂၁ ရက်တွင် ကိုလံဘိုမြို့ရှိ သမ္မတအိမ်တော်၌ သီရိလင်္ကာသမ္မတ မစ္စတာရာနေးလ်ဝစ်ခ်ရီမီဆင်းဟီ ထံသို့ သံအမတ်ခန့်အပ်လွှာ ပေးအပ်ခဲ့ပြီး သံအမတ်ကြီး ဘဝကို တရားဝင် စတင်သည်။

## ဂုဏ်ပြုခံရခြင်း 
၂၀၂၅ ခုနှစ် ဇန်နဝါရီ ၄ ရက် တွင် နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌ က ၎င်းအား စွမ်းဆောင်မှုဆိုင်ရာဂုဏ်ထူးဆောင်တံဆိပ်ဖြစ်သည့် စီမံထူးချွန်တံဆိပ် (ဒုတိယအဆင့်) အား အပ်နှင်းချီးမြှင့်ခဲ့သည်။

## ကိုးကား 
ကဏ္ဍ:မြန်မာ သံအမတ်ကြီးများ
ကာရာကော်လ် တီလီဗီဆီယွန်

**ကာရာကော်လ် တီလီဗီဆီယွန်** () Valorem အုပ်စုပိုင် ကိုလံဘီယာ ရုပ်မြင်သံကြား ကွန်ရက်တစ်ခု ဖြစ်သည်။ Canal RCN နှင့် Canal 1 တို့နှင့်အတူ ကိုလံဘီယာနိုင်ငံရှိ ထိပ်တန်းပုဂ္ဂလိက တီဗီကွန်ရက်များထဲမှ တစ်ခုဖြစ်သည်။ အဆိုပါကွန်ရက်သည် ပရိုဂရမ်ပေါင်း ငါးထောင်ကျော်ကို ဖြန့်ဝေပြီး နိုင်ငံပေါင်း ရှစ်ဆယ်ကျော်တွင် ထုတ်လွှင့်လျက်ရှိသည်။

## ကိုးကား
## ပြင်ပလင့်ခ် 
* တရားဝင် ဝက်ဘ်ဆိုဒ်  

ကဏ္ဍ:ကိုလံဘီယာနိုင်ငံ
ကဏ္ဍ:ရုပ်မြင်သံကြား
အောင်းဇိုင်

**အောင်းဇိုင်** () သည် ပိုးသားဘောင်းဘီရှည်ဖြင့် ရှည်လျားသော အင်္ကျီအကွဲများ ပါဝင်သော ခေတ်မီသော ဗီယက်နမ်အမျိုးသား ဝတ်စုံတစ်ခုဖြစ်သည်။ အမျိုးသားရော အမျိုးသမီးပါ ဝတ်စုံအဖြစ် ဝတ်လို့ရပါတယ်။

## ကိုးကား 
## ပြင်ပလင့်များ
* History of the Vietnamese Long Dress
* The Evolution of the Ao Dai Through Many Eras, Gia Long Alumni Association of Seattle, 2000
* Vietnam: Mini-Skirts & Ao-Dais. A video that shows what the women of Saigon wore in 1968

ကဏ္ဍ:ဗီယက်နမ် ယဉ်ကျေးမှု
အုမဲခိုဂျိ - ခယောတိုနိရှိဘူတာ

''''''သည် ကျိုတိုမြို့၊ ရှိမိုဂယောရပ်ကွက်၊ ခန်ခိဂျိချောတွင် တည်ရှိသည့် မီးရထားဘူတာတစ်ခုဖြစ်သည်။ ဤဘူတာကို ၂၀၁၉ ခုနှစ်၊ မတ်လ ၁၆ ရက်နေ့တွင် ဖွင့်လှစ်ခဲ့ပြီး West Japan Railway Company (JR West) က စီမံခန့်ခွဲလျက်ရှိသည်။ မီးရထားဘူတာအမှတ် JR-E02 ဖြစ်သည်။ ဤမီးရထားဘူတာသည် ဆဂနိုလမ်းကြောင်း (ဆန်အင်းလမ်းမ) ပေါ်တွင် တည်ရှိသည်။

## သမိုင်းကြောင်း
အုမဲခိုဂျိရေနွေးငွေ့သုံးမီးရထားပြတိုက်နှင့် ကျိုတိုငါးပြတိုက်တို့ကို ၂၀၁၄ ခုနှစ်၊ မတ်လ ၁၄ ရက်နေ့တွင် ဖွင့်လှစ်ခဲ့သည်။ ၎င်းတို့သည် အုမဲခိုဂျိပန်းခြံအတွင်းတွင် တည်ရှိကြသည်။ အုမဲခိုဂျိရေနွေးငွေ့သုံးမီးရထားပြတိုက်ကို  ၂၀၁၆ ခုနှစ်၊ ဧပြီလ ၂၉ ရက်နေ့တွင် ထပ်မံတိုးချဲ့ကာ ကျိုတိုငါးပြတိုက်ကိုပါ ဖွင့်လှစ်ခဲ့သည်။ ထို့အတွက်ကြောင့် လာရောက်လည်ပတ်သူများသည် များပြားလာခဲ့သည်။ သို့သော်လည်း ထိုနေရာများသည် ကျိုတိုဘူတာမှ ၁.၇ ကီလိုမီတာအကွာတွင် တည်ရှိကြသည်။ ၂၀၁၄ ခုနှစ်၊ မေလတွင် ကျိုတိုစက်မှုနှင့် ကုန်သည်များအသင်းသည် ဒေသတွင်းစီးပွားရေးနှင့် ခရီးသွားများအဆင်ပြေစေရန်အတွက် ကျိုတိုဘူတာနှင့် တမ်ဘဂုချိဘူတာအကြားတွင် ဘူတာအသစ်တစ်ခုဆောက်လုပ်ရန်အတွက် အကြံပြုခဲ့သည်။ ထိုနှစ် ဩဂုတ်လတွင် ကျိုတိုအစိုးရသည် ၎င်းအကြံပြုချက်ကို အကောင်အထည်ဖော်ရန် ဆုံးဖြတ်ခဲ့သည်။

၂၀၁၅ ခုနှစ်၊ ဖေဖော်ဝါရီလ ၂ ရက်နေ့တွင် JR West နှင့် ကျိုတိုအစိုးရတို့သည် အပြန်အလှန်သဘောတူညီမှုစာချုပ်တွင် လက်မှတ်ရေးထိုးခဲ့ကြသည်။ ဘူတာဆောက်လုပ်မှုကုန်ကျစရိတ်သည် ဂျပန်ယန်းငွေ ၄.၉ ဘီလီယံရှိခဲ့သည်။ ကုန်ကျငွေ၏ ၁.၉ ဘီလီယံကို  JR West က ကုန်ကျခံပြီး ကျိုတိုအစိုးရက ၁.၅ ဘီလီယံ ကုန်ကျခံခဲ့သည်။ ကျန်ရှိသည့် ၁.၅ ဘီလီယ့ကို နိုင်ငံတော်လက်အောက်ခံကုမ္ပဏီများမှ အကုန်အကျခံခဲ့သည်။

## အချိန်မှတ်တမ်း
*၂၀၁၅ ခုနှစ်၊ ဖေဖော်ဝါရီလ ၂ ရက်နေ့ - JR West နှင့် မြို့နယ်အစိုးရတို့အကြားတွင် အပြန်အလှန်နားလည်မှုစာချုပ်ရေးထိုးသည်
*၂၀၁၆ ခုနှစ် ဩဂုတ်လ ၁၂ ရက်နေ့ - JR West သည် ဘူတာရုံအသစ်အတွက် ဒီဇိုင်းများကို ကြေညာခဲ့သည်။
*၂၀၁၆ ခုနှစ် စက်တင်ဘာလ ၁၉ ရက် - ပန္နက်ချအခမ်းအနားကို ကျင်းပသည်။
*စက်တင်ဘာလ ၃၀ ရက်နေ့ ~ ၂၀၁၇ ခုနှစ် အောက်တိုဘာလ ၁ ရက်နေ့ - မီးရထားလမ်းလုပ်ငန်းများ လုပ်ဆောင်သည်။
*မတ်လ ၂၆ ~ ၂၀၁၈ ခုနှစ်၊ ဧပြီလ ၂၇ ရက်နေ့ - မီးရထားဘူတာ၏ အမည်အတွက် ပြည်သူများထံမှ မဲကောက်ယူသည်။
*၂၀၁၈ ခုနှစ်၊ ဇူလိုင်လ ၂၀ ရက်နေ့ - မီးရထားဘူတာ၏ အဆုံးသတ်အမည်အဖြစ်   အုမဲခိုဂျိ - ခယောတိုနိရှိဘူတာ ဟူသည့် အမည်ကို သတ်မှတ်ခဲ့သည်။ ဆောက်လုပ်မှုလုပ်ငန်းများ ဆောင်ရွက်နေစဉ် အမည်မှာ "JR နနဂျောဘူတာ" ဖြစ်သည်။
*၂၀၁၉ ခုနှစ်၊ မတ်လ ၁၆ ရက်နေ့ - ဘူတာရုံကို ဖွင့်လှစ်ခဲ့သည်။

## အမည်နာမ
၂၀၁၈ ခုနှစ်၊ ဇူလိုင်လ ၂၀ ရက်နေ့တွင် ဘူတာ၏ အမည်ကို "အုမဲခိုဂျိ - ခယောတိုနိရှိဘူတာ" ဟု သတင်းစာရှင်းလင်းပွဲတွင် ကြေညာခဲ့သည်။

ဘူတာ၏ အမည်တွင် အဓိပ္ပါယ်များစွာ ထည့်သွင်းထားသည်။ အုမဲခိုဂျိ  (梅小路) သည် အုမဲခိုဂျိပန်းခြံ (梅小路公園) ၏ အမည်ဖြစ်ပြီး ဘူတာ၏ အနီးအနားတွင် တည်ရှိသည့် အထင်ကရနေရာတစ်ခု ဖြစ်သည်။ ခယောတိုနိရှိ ဆိုသည်မှာ ကျိုတိုမြို့အနောက်ဘက် ဟု အဓိပ္ပါယ်ရသည်။ ၎င်းသည် ကျိုတိုဘူတာမှာ ၁.၇ ကီလိုမီတာ (၁.၁ မိုင်) အကွာ တွင် တည်ရှိသည်။

## အနီးအနားရှိ အထင်ကရနေရာများ
*ကျိုတိုငါးပြတိုက်
*အုမဲခိုဂျိပန်းခြံ
*ကျိုတိုမီးရထားပြတိုက်

## ကိုးကား
ကဏ္ဍ:ဂျပန်နိုင်ငံရှိ ဘူတာရုံများ
ကဏ္ဍ:ကျိုတိုမြို့ရှိ ဘူတာရုံများ
ရဲအောင် (သံတူကြောင်းကွဲ)

**ရဲအောင်** အမည်ရှိသည်များမှာ

## လူပုဂ္ဂိုလ် 
* ရဲအောင် (ဂီတပညာရှင်)
* ရဲအောင် (ဒုတိယဗိုလ်ချုပ်ကြီး)

## နေရာဒေသ 
* ရဲအောင်ရွာ၊ ကျောက်တော်မြို့နယ်
သွေးသောက်အဖွဲ့

**သွေးသောက်အဖွဲ့** သည် မြန်မာ့ပြည်တွင်းစစ်ကာလအတွင်း မြန်မာနိုင်ငံအလယ်ပိုင်း မန္တလေးတိုင်းဒေသကြီးတွင် လှုပ်ရှားလျက်ရှိသော လူသတ်အဖွဲ့ဖြစ်သည်။ ၂၀၂၂ ခုနှစ်တွင် စတင်ပေါ်ထွက်လာခဲ့ကာ တပ်မတော်အား ထောက်ခံပြီး အမျိုးသားဒီမိုကရေစီအဖွဲ့ချုပ်အား ဆန့်ကျင်သည့် ထိုအဖွဲ့၏ ခံယူချက်သည် ရေရာခြင်းမရှိပေ။ အမျိုးသားဒီမိုကရေစီအဖွဲ့ချုပ် ပါတီဝင်များနှင့် တက်ကြွလှုပ်ရှားသူများစွာကို သတ်ဖြတ်ခဲ့သည်ဟု သွေးသောက်အဖွဲ့က ဝန်ခံထားသည်။

## လှုပ်ရှားမှုများ 
သွေးသောက်အဖွဲ့သည် မြန်မာနိုင်ငံအလယ်ပိုင်း မန္တလေးတိုင်းဒေသကြီးတွင် အဓိက လှုပ်ရှားသည်။ အဖွဲ့သည် ၂၀၂၂ ခုနှစ် မေလ ၂၀ ရက်နေ့တွင် အမျိုးသားညီညွတ်ရေးအစိုးရကို ထောက်ခံသော လူနှစ်ဦးအား သတ်ဖြတ်ခဲ့ခြင်းအပါအဝင် အမျိုးသားဒီမိုကရေစီအဖွဲ့ချုပ် ပါတီဝင်များနှင့် မိသားစုဝင်များအား ပစ်မှတ်ထားသည်။ ၂၀၂၂ ခုနှစ် ဇွန်လ ၂ ရက်နေ့အထိ အမျိုးသားဒီမိုကရေစီအဖွဲ့ချုပ်ပါတီဝင် ၁၄ ဦးအား သတ်ဖြတ်ခဲ့ပြီး တယ်လီဂရမ် ချယ်နယ်များတွင် သတ်ဖြတ်ခဲ့သည့် ဓာတ်ပုံများ မျှဝေထားခဲ့သည်။ ၂၀၂၃ မေလအထိ သတ်ဖြတ်ခဲ့သူ အနည်းဆုံး ၅၈ ဦးအထိ ရှိလာခဲ့သည်။

သွေးသောက်အဖွဲ့နှင့် ပတ်သက်မှုမရှိကြောင်းကို နိုင်ငံတော်စီမံအုပ်ချုပ်ရေးကောင်စီ က ငြင်းဆိုထားသည်။

## ကိုးကား 
ကဏ္ဍ:မန္တလေးတိုင်းဒေသကြီး
ကဏ္ဍ:မြန်မာလက်နက်ကိုင်အဖွဲ့အစည်းများ
မိုးပန်းပွင့်ရဲ့သင်္ကေတ

***မိုးပန်းပွင့်ရဲ့သင်္ကေတ*** သည် ၂၀၁၈ ခုနှစ်ထွက် အချစ်ရုပ်ရှင်ဇာတ်ကားဖြစ်ပြီး ဟန်လင်းသန့်၊ မေမြင့်မိုရ်နှင့် ခြူးလေးတို့ ပါဝင်သရုပ်ဆောင်ထားသည်။ ဒါရိုက်တာ ကိုပေါက် ရိုက်ကူးကာ ၂၀၁၈ ခုနှစ် စက်တင်ဘာလ ၁၄ ရက်နေ့တွင် ရုံတင်ပြသခဲ့သည်။

## သရုပ်ဆောင်များ
*မိုးပန်းပွင့် အဖြစ် မေမြင့်မိုရ်
* မိုးပန်းပွင့်၏ ဖခင် ဦးကိုကိုထွန်း အဖြစ် ရန်အောင်
* ဒေါ်ခင်မိုးသွယ် အဖြစ် စိုးမြတ်သူဇာ
* ဩဇာ အဖြစ် ဟန်လင်းသန့်
* ဩဇာ၏ ဖခင် ဦးအောင်ရဲနိုင် အဖြစ် ရဲအောင်
* ဩဇာ၏ မိခင် ဒေါ်ကေသီ အဖြစ် ဝါဝါအောင်
* ချိုမြိန် အဖြစ် ခြူးလေး
* ချိုမြိန်၏ မိခင် ဒေါ်မေဦး ဖြစ် မေသင်ဇာဦး

## ဆုတံဆိပ်များနှင့် ဆန်ခါတင်များ
## ကိုးကား
## ပြင်ပလင့်ခ်များ
*
နီပေါ-မြန်မာ ဆက်ဆံရေး

**နီပေါ-မြန်မာ ဆက်ဆံရေး** သည် နီပေါနိုင်ငံနှင့် မြန်မာနိုင်ငံအကြား နှစ်နိုင်ငံ နိုင်ငံခြားဆက်ဆံရေး ဖြစ်သည်။

မြန်မာနိုင်ငံနှင့် နီပေါနိုင်ငံတို့အကြား တရားဝင်ဆက်ဆံရေးကို ၁၉၆၀ ခုနှစ် မတ်လ ၁၉ ရက်နေ့တွင် စတင်ခဲ့သည်။ နီပေါနိုင်ငံသည် ရန်ကုန်မြို့တွင် သံရုံးဖွင့်လှစ်ထားပြီး မြန်မာနိုင်ငံသည် ခတ္တမန္ဒူမြို့တွင် သံရုံးဖွင့်လှစ်ထားသည်။

## ကိုးကား 
## ဆက်လက်ဖတ်ရှုရန် 
*
ကျိုတိုမီးရထားပြတိုက်

**ကျိုတိုမီးရထားပြတိုက်** (京都鉄道博物館, Kyōto Tetsudō Hakubutsukan)  သည် ဂျပန်နိုင်ငံ၊ ကျိုတိုမြို့၊ ရှိမိုဂယောရပ်ကွက်တွင် တည်ရှိသည့် မီးရထားပြတိုက်တစ်ခု ဖြစ်သည်။ ဤမီးရထားပြတိုက်၏ ယခင်အမည်အဟောင်းမှာ "အုမဲခိုဂျိမီးရထားစက်ခေါင်းပြတိုက်"  (梅小路蒸気機関車館, Umekōji Jōkikikansha-kan) ဖြစ်သည်။ မူလအမည်ဖြစ်သည့် "အုမဲခိုဂျိမီးရထားစက်ခေါင်းပြတိုက်" ကို ၁၉၇၂ ခုနှစ်တွင် ဖွင့်လှစ်ခဲ့သည်။ သို့သော် ၂၀၁၆ ခုနှစ်တွင် တိုးချဲ့မှုများ၊ အဆင့်မြှင့်တင်မှုများ လုပ်ဆောင်ခဲ့ပြီး "ကျိုတိုမီးရထားပြတိုက်" ဟူသည့်အမည်သို့ ပြောင်းလဲခဲ့သည်။

ဤပြတိုက်ကို West Japan Railway Company (JR West) က ပိုင်ဆိုင်ပြီး သယ်ယူပို့ဆောင်ရေးဆိုင်ရာဖွံ့ဖြိုးရေးဖောင်ဒေးရှင်းက စီမံခန့်ခွဲမှုများ ပြုလုပ်သည်။

## ခင်းကျင်းပြသထားသည့် နေရာများ
The museum is divided into the following exhibition areas, including the 20-track roundhouse built in 1914.
ပြတိုက်တွင် ပြသထားသည့် ဧရိယာ အပိုင်းလေးပိုင်းပါဝင်ပြီး အဝိုင်းပုံလှည့်လည်၍ရသည့် ပုံစံအဆောက်အဦတွင် ပြသထားသည်။ ထိုအဆောက်အဦတွင် ရထားလမ်းကြောင်း ၂၀ ပါဝင်ဖွဲ့စည်းထားသည်။

### လွတ်လပ်စွာကြည့်ရှုနိုင်သည့် နေရာ

File:Kyoto railway museum promenade rolling stock.JPG|The Promenade area in May 2016

### အဓိကခန်းမ
သုံးထပ်အဆောက်အဦဖြစ်ပြီး ၂၀၁၆ ခုနှစ်၊ ဧပြီလတွင် ဆောက်လုပ်ပြီးစီးခဲ့သည်။

File:Kyoto railway museum Steam Locomotive depot.JPG|T၂၀၁၆ ခုနှစ်၊ မေလတွင် ရိုက်ကူးခဲ့သည့် အဝိုင်းပုံသဏ္ဌာန်အဆောက်အဦ

### ယခင် နိဂျောဘူတာ
၁၉၉၆ ခုနှစ်၊ မတ်လမတိုင်မီအထိ အလွှာနှစ်ခုပါရှိသည့် အဆောက်အဦသည် ယခင်က နိဂျောဘူတာ ဖြစ်ခဲ့သည်။ နောက်ပိုင်းတွင် အုမဲခိုဂျိရေနွေးငွေ့သုံးမီးရထားပြတိုက်သို့ ပြောင်းရွှေ့ခဲ့သည်။ ပြတိုက်၏ ဆေးဆိုင်ခန်းများ၏ အဝင်အဆောက်အဦဖြစ် ကျန်ရှိနေသည်။ပြတိုက်၏ အမည်ကို "ကျိုတိုမီးရထားပြတိုက်" ဟု ၂၀၁၃ ခုနှစ်၊ ဒီဇင်ဘာလ ၁၈ ရက်နေ့တွင် ကြေညာခဲ့သည်။ တည်ဆောက်မှုသည် ဂျပန်ယန်းငွေ ၇ ဘီလီယံကုန်ကျခဲ့သည်။

## သွားရောက်နိုင်သည့်နည်းလမ်းများ
ပြတိုက်သို့ အုမဲခိုဂျိ - ခယောတိုနိရှိဘူတာမှ လမ်းလျှောက်၍သွားပါက ၃ မိနစ်ခန့် ကြာမြင့်သည်။

## ပြင်ပလင့်များ
* 

## ကိုးကား
ကဏ္ဍ:ဂျပန်နိုင်ငံရှိ လည်ပတ်စရာနေရာများ
ဒိန်းမတ်-မြန်မာ ဆက်ဆံရေး

**ဒိန်းမတ်–မြန်မာ ဆက်ဆံရေး** သည် မြန်မာနိုင်ငံနှင့် ဒိန်းမတ်နိုင်ငံအကြား နှစ်နိုင်ငံဆက်ဆံရေး ဖြစ်သည်။ နှစ်နိုင်ငံလုံးသည် အခြေစိုက်သံရုံးများ မရှိဘဲ မြန်မာနိုင်ငံသည် ယူနိုက်တက်ကင်းဒမ်းနိုင်ငံရှိ သံရုံးမှတဆင့်သော်လည်းကောင်း၊ ဒိန်းမတ်နိုင်ငံသည် ထိုင်းနိုင်ငံရှိ သံရုံးမှသော်လည်းကောင်း သံတမန်လုပ်ငန်းများ ဆောင်ရွက်သည်။ နှစ်နိုင်ငံအကြား သံတမန်ရေးရာ ဆက်ဆံမှုများကို ၁၉၅၅ ခုနှစ်တွင် စတင်ခဲ့သည်။ နှစ်နိုင်ငံအကြား ဆက်ဆံရေးသည် မိတ်ဆွေရင်းခြားသဖွယ် ဖြစ်သည်။ ဒိန်းမတ်နိုင်ငံသည် နော်ဝေးနိုင်ငံအခြေစိုက် ဒီမိုကရက်တစ် မြန်မာ့အသံကို ထောက်ခံသူ ဖြစ်သည်။

## မြန်မာနိုင်ငံအတွက် ထောက်ပံ့ပေးမှု
ဒိန်းမတ် အပြည်ပြည်ဆိုင်ရာ ဖွံ့ဖြိုးရေးအေဂျင်စီသည် အရှေ့တောင်အာရှတွင် ဖွံ့ဖြိုးရေးအကူအညီများပေးအပ်ရာတွင် မြန်မာနိုင်ငံသည် ဦးစားပေး ဖြစ်သည်။ ပညာရေးနှင့် ကျန်းမာရေး စီမံချက်များမှတဆင့် ဒိန်းမတ် ခရိုနာ ၉၃ သန်းကျော် ထောက်ပံ့ပေးခဲ့သည်။

ဒိန်းမတ် ဖွံ့ဖြိုးရေး အကူအညီသည် ဒီမိုကရေစီနှင့် လူ့အခွင့်အရေးကိုလည်း မြှင့်တင်ရန်အတွက်လည်း ရည်မှန်းထားသည်။ နာဂစ်မုန်တိုင်းတိုက်ခတ်အပြီးအတွင် မြန်မာနိုင်ငံအတွက် လူသားချင်းစာနာမှု အကူအညီများ ဦးစွာပေးအပ်သော နိုင်ငံများတွင် ဒိန်းမတ်နိုင်ငံသည်လည်း အပါအဝင် ဖြစ်သည်။ ရောဂါသုံးမျိုး ရန်ပုံငွေ ကို ၂၀၀၆ ခုနှစ်တွင် ဖွဲ့စည်းခဲ့ပြီး ဒိန်းမတ်နိုင်ငံသည် ၂၀၀၉ ခုနှစ်တွင် အဖွဲ့ဝင် ဖြစ်လာခဲ့သည်။ ရောဂါသုံးမျိုး ရန်ပုံငွေသည် မြန်မာနိုင်ငံတွင် အိတ်ချ်အိုင်ဗွီ နှင့် အေအိုင်ဒီအက်စ် တိုက်ဖျက်ရေးအတွက် ဒေါ်လာ ၇၃ သန်းတန် အကူအညီများပေးခဲ့သည်။

## မြန်မာနိုင်ငံဆိုင်ရာ ကောင်စစ်ဝန် မတော်တဆမှု 
၁၉၉၆ ခုနှစ်တွင် ဒိန်းမတ်၏ မြန်မာနိုင်ငံဆိုင်ရာ ကောင်စစ်ဝန် ဂျိမ်းစ် လန်ဒါ နီကိုးစ် သည်  ဖက်စ်မိတ္တူကူးစက်နှစ်လုံးနှင့် တယ်လီဖုန်းစက်ခလုတ်ခုံ အား တရားမဝင်ပိုင်ဆိုင်မှုကြောင့် ထောင်ဒဏ် သုံးနှစ် ချမှတ်ခံခဲ့ရသည်။ နှစ်လအကြာတွင် ထောင်တွင်း၌ သေဆုံးခဲ့ရာ လွတ်လပ်သော ရင်ခွဲစစ်ဆေးမှု ပြုလုပ်ရန် ဒိန်းမတ်နိုင်ငံ၏ တောင်းဆိုမှုကို မြန်မာအာဏာပိုင်များက ပယ်ချခဲ့သည်။

## ကိုးကား
## ပြင်ပလင့်ခ်များ
*Folkekirkens Nødhjælp: Burma/Myanmar 
*Danish Burma Committee
*Denmark lets Burma down
ဗင်နီဇွဲလား-မြန်မာ ဆက်ဆံရေး

**ဗင်နီဇွဲလား-မြန်မာ ဆက်ဆံရေး** သည် ဗင်နီဇွဲလားနိုင်ငံနှင့် မြန်မာနိုင်ငံတို့အကြား နှစ်နိုင်ငံ ဆက်ဆံရေး ဖြစ်သည်။ နှစ်နိုင်ငံအကြား သံတမန် ဆက်ဆံရေးထူထောင်ထားပြီး ဗီယက်နမ်နိုင်ငံရှိ ဗင်နီဇွဲလားသံရုံးတွင် မြန်မာနိုင်ငံအတွက် သံတမန်ရှိသည်။

## သမိုင်းကြောင်း 
ဗင်နီဇွဲလား သမ္မတ အရေးအခင်းကာလအတွင်း ၂၀၁၉ ခုနှစ် ဇူလိုင်လ ၂၉ ရက်နေ့တွင် မြန်မာနိုင်ငံ၏ ကုလသမဂ္ဂကိုယ်စားလှယ်သည် နီကိုးလပ်စ် မဒူရို၏ အစိုးရအား ထောက်ခံသည့် ပူးတွဲထုတ်ပြန်ချက်အား ကုလသမဂ္ဂ အထွေထွေ အတွင်းရေးမှူးချုပ် အန်တိုနီရို ဂူတာရက်စ်ထံ ပေးပို့ခဲ့သည်။

## သံတမန်မစ်ရှင်များ 
ဗင်နီဇွဲလားနိုင်ငံသည် ဗီယက်နမ်နိုင်ငံတွင် မြန်မာနိုင်ငံအတွက် သံရုံးထားရှိသည်။

## ကိုးကား 
မြန်မာ
ဗင်နီဇွဲလား
Genshin Impact

***Genshin Impact*** သည် အန်းဒရွိုက်၊ ပလေးစတေရှင် ၄၊ iOS နှင့် ဝင်းဒိုးစ် အတွက် မီဟိုယိုမှ ထုတ်လုပ်သည့် အက်ရှင် ဗီဒီယိုဂိမ်းဖြစ်သည်။

## ဝေဖန်တုံ့ပြန်မှု 
## ကိုးကား 
## ပြင်ပလင့်ခ် 
*  (တရုတ်ဘာသာစကားဖြင့်)
*  (အင်္ဂလိပ်ဘာသာစကားဖြင့်)
* 

ကဏ္ဍ:အန်းဒရွိုက်ဂိမ်းများ
ကဏ္ဍ:ဗွီဒီယိုဂိမ်းများ
ကဏ္ဍ:အိုင်အိုအက်စ် ဂိမ်းများ
ကဏ္ဍ:ဝင်းဒိုး ဂိမ်းများ
ဟိဆရ အိုးဒိုးရိ ပန်းခြံ

thumb| ပန်းခြံရှိ နာဂိုယာ တီဗွီ မျှော်စင်
thumb| မျှော်စင်မှ တွေ့မြင်ရသည့် ပန်းခြံ
**ဟိစရ အိုးဒိုးရိ ပန်းခြံသည်** (久屋大通公園) သည် ဂျပန်နိုင်ငံ အလယ်ပိုင်းရှိ Sakae၊ Nagoya တွင် တည်ရှိသည်။

## သမိုင်း 
ဒုတိယ ကမ္ဘာစစ် အပြီးတွင် နာဂိုယာ မြို့တော်ဝန်မှ ၎င်းပန်းခြံကို ဖန်တီးခဲ့သည်။ ကီလိုမီတာ ၂၀ ဝန်းကျင်ရှည်လျားသည့် ၎င်းပန်းခြံသည် မြို့လယ်ဧရိယာတွင် တည်ရှိပြီး မြောက်မှတောင်ဖြန့်ကျက်ထားသည်။

နာဂိုယာ တီဗွီ မျှော်စင် သည် ပန်းခြံအလယ်တွင် တည်ရှိသည်။

လည်ပတ်သူ အများအပြားကို ဆွဲဆောင်ထားသည့် ပန်းခြံသည် နှစ်စဉ် နာဂိုယာ ပွဲတော်ကျင်းပရာ‌‌နေရာဖြစ်သည်။ 

၎င်းဧရိယာ အနီးတွင် **ဟိဆယ − အိုးဒိုးရိဘူတာ** ရှိသည်။

## ပြင်ပလင့်များ 

ကဏ္ဍ:ဂျပန်နိုင်ငံရှိ လည်ပတ်စရာနေရာများ
Antz

***Antz*** သည် ၁၉၉၈ ခုနှစ်က ထုတ်လုပ်သော အမေရိကန် အန်နီမေးရှင်းရုပ်ရှင်ဖြစ်သည်။ DreamWorks Animation နှင့် Pacific Data Images မှ ထုတ်လုပ်ပြီး ဒါရိုက်တာ အဲရစ် ဒါနယ်နှင့် တင် ဂျွန်ဆင် မှ ရိုက်ကူးခဲ့သည်။

## သရုပ်ဆောင်များနှင့် ဇာတ်ကောင်များ 
* ဇက်ဒ် မာရီယန်-၄၁၉၅ "ဇက်ဒ်" (Z Marion-4195 "Z") အဖြစ် ဝူဒီ အလန်
* General Mandible အဖြစ် Gene Hackman
* မင်းသမီး ဘာလာ (Princess Bala) အဖြစ် ရှရွန် စတုန်း
* တပ်ကြပ် ဝီဗာ (Corporal Weaver) အဖြစ် ဆီဗက်စတာ စတားလုံး
* အသတေကာ (Azteca) အဖြစ် ဂျန်နီဖာ လိုပက်ဇ်
* Colonel Cutter အဖြစ် Christopher Walken
* Staff Sergeant Barbatus အဖြစ် ဒန်နီ ဂလိုဗာ
* ပုရွက်ဆိတ်ဘုရင်မ (Queen Ant) အဖြစ် အန်း ဘန်ခရော့ဖ်
* Chip အဖြစ် Dan Aykroyd
* ဖိုမင် (Foreman) အဖြစ် Grant Shaud
* Grebs အဖြစ် ဂျွန် မဟောနီ
* Muffin "Muffy" the Wasp အဖြစ် Jane Curtin

## ဝေဖန်တုံ့ပြန်မှု 
## ကိုးကား 
## ပြင်ပလင့်ခ် 
* 
* 
* 
* 
* 
* 
* 
* 
* 

ကဏ္ဍ:၁၉၉၈ ရုပ်ရှင်ဇာတ်ကားများ
ကဏ္ဍ:အမေရိကန် ရုပ်ရှင်ဇာတ်ကားများ
ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ
ကဏ္ဍ:အမေရိကန် ကာတွန်းရုပ်ရှင်ဇာတ်ကားများ
ဆော်ဒီအာရေးဘီးယား-မြန်မာ ဆက်ဆံရေး

**ဆော်ဒီအာရေးဘီးယား-မြန်မာ ဆက်ဆံရေး** သည် မြန်မာနိုင်ငံနှင့် ဆော်ဒီအာရေးဘီးယားနိုင်ငံတို့အကြား နှစ်နိုင်ငံ ဆက်ဆံရေး ဖြစ်သည်။ မြန်မာနိုင်ငံသည် ရီယာ့ဒ်မြို့တွင် သံရုံးဖွင့်လှစ်ထားပြီး ဆော်ဒီအာရေးဘီးယားနိုင်ငံသည် ရန်ကုန်မြို့တွင် သံရုံးဖွင့လှစ်ထားသည်။

## သမိုင်းကြောင်း
ဆော်ဒီအာရေးဘီးယားနိုင်ငံနှင့် မြန်မာနိုင်ငံတို့သည် ၂၀၀၄ ခုနှစ်တွင် ဆက်ဆံရေး စတင်ခဲ့သည်။

၂၀၁၂ ခုနှစ်တွင် မြန်မာအစိုးရသည် ရိုဟင်ဂျာလူမျိုးများအား ဖြိုခွင်းခဲ့ရာမှ ဆော်ဒီအာရေးဘီးယားနှင့် မြန်မာတို့အကြား ဆက်ဆံရေးမှာ သတိပြုစရာ ဖြစ်လာခဲ့သည်။ ဆော်ဒီအာရေးဘီးယားသည် မြန်မာအား ပြစ်တင်ရှုံ့ချခြင်းမှ ရှောင်ကြဉ်ခဲ့သည်။ သို့သော်လည်း ရိုဟင်ဂျာလူထုအား ညှင်းပန်းနှိပ်စက်ခြင်းအပေါ် မြန်မာနိုင်ငံအား ဆော်ဒီအာရေးဘီးယားက ဝေဖန်မှုများ ပြုလုပ်ခဲ့ပြီး အကူအညီများ ပေးခဲ့သည်။

၂၀၀၉ ခုနှစ်မှ စတင်ကာ ရိုဟင်ဂျာ ၂၅၀,၀၀၀ ဦးနှင့် အခြားသော မြန်မာမွတ်စ်လင်မ်များအား လက်ခံရန် ဆော်ဒီအာရေးဘီးယားက သဘောတူညီခဲ့သည်။ ၂၀၂၀ ပြည့်နှစ်တွင် ဆော်ဒီအာရေးဘီးယားသည် မြန်မာမွတ်စ်လင်မ် ၁၉၀,၀၀၀ အား နေထိုင်ရေးနှင့် ကယ်ဆယ်ရေးများပြုလုပ်ပေးခဲ့ကာ အခြားသော ရိုဟင်ဂျာဒုက္ခသည်များအား ပြည်နှင်ဒဏ်ပေးခဲ့သဖြင့် ဆော်ဒီအာရေးဘီးယားနိုင်ငံ၏ ရိုဟင်ဂျာများအပေါ် ဆက်ဆံရေးသည် ပဋိပက္ခဖြစ်ခဲ့ရသည်။

ဆော်ဒီအာရေဗျရှိ မြန်မာမွတ်စ်လင်မ်များသည် နိုင်ငံအတွင်း ပေါင်းစည်းကြပြီး အများစုမှာ အာရဗီ ဘာသာစကားကို ပြောဆိုကြသည်။ အစိုးရသည် မြန်မာပြည်သူလူထုကို ပိုမိုပေါင်းစည်းနိုင်စေရန် နေထိုင်ရေးပြဿနာများကို ကိုင်တွယ်ဖြေရှင်းခဲ့သည်။

## ကိုးကား
## ပြင်ပလင့်ခ်များ
*မြန်မာနိုင်ငံဆိုင်ရာ သံရုံး၊ ရီယာ့ဒ်မြို့
ဒုတိယဗိုလ်မှူးကြီး

**ဒုတိယဗိုလ်မှူးကြီး** ( ရေတပ်: commander) ဆိုသည်မှာ ကြည်းတပ်နှင့်လေတပ်များ၊ မရိန်းတပ်ဖွဲ့ဝင်အများစုတွင်ခန့်အပ်သော ဗိုလ်မှူးအထက်နှင့် ဗိုလ်မှူးကြီးအောက်ရှိ အရာရှိအဆင့်ဖြစ်သည်။

## ကိုးကား
ကဏ္ဍ:စစ်ဖက်ဆိုင်ရာ ရာထူးအဆင့်များ
အယ်လ် ချာဗို အန်နီမာဒို

***အယ်လ် ချာဗို အန်နီမာဒို*** () သည် မက္ကဆီကန် အန်နီမေးရှင်းရုပ်မြင်သံကြားဇာတ်လမ်းတွဲဖြစ်သည်။ ၎င်းကို ၂၀၀၆ အောက်တိုဘာ ၂၁ တွင် ကန်နယ် ၅ ရုပ်သံလိုင်း တွင် ထုတ်လွှင့် ပြသခဲ့သည်။

## သရုပ်ဆောင်များနှင့် ဇာတ်ကောင်များ 
* အယ်လ် ချာဗို (El Chavo) နှင့် ဂိုဒီနက်ဇ် (Godínez) အဖြစ် Jesús Guzmán
* ကွီကို (Quico) နှင့် Señor Barriga (အတွဲ ၅-၇) အဖြစ် Sebastián Llapur
* Don Ramón နှင့် Ñoño အဖြစ် Mario Castañeda
* Doña Florinda နှင့် La Popis အဖြစ် Erica Edwards
* Profesor Jirafales အဖြစ် ဟွားန် ကားလို့စ် တီနိုကို (အတွဲ ၁-၂) နှင့် Moisés Suárez Aldana (အတွဲ ၃-၇) 
* Doña Clotilde (La Bruja del 71) အဖြစ် Erika Mireles
* Señor Barriga အဖြစ် ဗစ်တာ ဒယ်လ်ဂါဒို (အတွဲ ၁-၅)
* ပက်တီ (Patty) အဖြစ် မဂ္ဂီ ဗီရာ
* Jaimito, el cartero အဖြစ် လီယိုနာဒို ဂါစီယာ (အတွဲ ၁-၅) နှင့် Hector Miranda (အတွဲ ၆-၇)
* ဂလိုရီယာ (Gloria) အဖြစ် Julieta Rivera
* Anciano Científico အဖြစ် Enrique Horiuchi
* Pánfilo အဖြစ် Marina Huerta
* ဟယ်လာဒီရို (Heladero) အဖြစ် Jorge Ornelas
* Señor Hurtado အဖြစ် Roberto Mendiola

## ဝေဖန်တုံ့ပြန်မှု 
## ကိုးကား 
## ပြင်ပလင့်ခ် 
* 
* 
* 

ကဏ္ဍ:မက္ကဆီကန် ရုပ်မြင်သံကြား ဇာတ်လမ်းတွဲများ
ကဏ္ဍ:စပိန်ဘာသာ တီဗွီဇာတ်လမ်းတွဲ အစီစဉ်
ကဏ္ဍ:ကာတွန်းရုပ်သံဇာတ်လမ်းတွဲများ
လပ် အက်စ်ထရီလပ်

**လပ် အက်စ်ထရီလပ်** () သို့မဟုတ် **အယ်လ် ကန်နယ် ဒီ လပ် အက်စ်ထရီလပ်** (Canal de las Estrellas) သည် မက္ကဆီကန်ရုပ်မြင်သံကြားကွန်ယက်တစ်ခုဖြစ်သည်။ ၎င်းကို တီလီဗီဆာအူနီဗီစင်း ကပိုင်ဆိုင်သည်။ 

## ကွန်ရက် လိုဂိုများ 

ဖိုင်:XEW 1952.png|၁၉၅၂ ခုနှစ်မှ လိုဂို
ဖိုင်:Canal 2 1970s logo.svg|၁၉၆၈ ခုနှစ်မှ လိုဂို
ဖိုင်:El Canal de las Estrellas 1993.png|၁၉၉၃ ခုနှစ်မှ လိုဂို
ဖိုင်:Canal de las Estrellas 1997-2007.svg|၁၉၉၇ ခုနှစ်မှ လိုဂို
ဖိုင်:Canal de las Estrellas logo.svg|၂၀၀၇ ခုနှစ်မှ လိုဂို
ဖိုင်:XEW-TV2014.png|၂၀၁၄ ခုနှစ်မှ လိုဂို
ဖိုင်:Las Estrellas.svg|၂၀၁၆ ခုနှစ်မှ လိုဂို

## ကိုးကား 
## ပြင်ပလင့်ခ် 
*  

ကဏ္ဍ:နိုင်ငံအလိုက် ရုပ်မြင်သံကြားထုတ်လွှင့်မှု
ဘရူနိုင်း-မြန်မာ ဆက်ဆံရေး

**ဘရူနိုင်း-မြန်မာ ဆက်ဆံရေး** သည် ဘရူနိုင်းနိုင်ငံ နှင့် မြန်မာနိုင်ငံတို့အကြား နှစ်နိုင်ငံ ဆက်ဆံရေး ဖြစ်သည်။ ဘရူနိုင်းနှင့် မြန်မာနိုင်ငံတို့သည် ၁၉၉၃ ခုနှစ်တွင် သံတမန်ဆက်ဆံရေးကို စတင်ခဲ့သည်။ ဘရူနိုင်းနိုင်ငံသည် ရန်ကုန်မြို့တွင် သံရုံးဖွင့်လှစ်ထားပြီး မြန်မာနိုင်ငံသည် ဘန်ဒါဆရီဘဂါဝမ်မြို့ရှိ ဂဒေါင်းတွင် သံရုံးဖွင့်လှစ်ထားသည်။ နှစ်နိုင်ငံစလုံးသည် ပညာရေး၊ ကျန်းမာရေးနှင့် အလုပ်သမားရေးရာတို့တွင် ရင်းနှီးသော နှစ်ဖက်ဆက်ဆံရေး ရှိသည်။

## သမိုင်းကြောင်း 
၁၉၉၃ ခုနှစ် စက်တင်ဘာ ၂၁ ရက်နေ့တွင် ဘရူနိုင်းနှင့် မြန်မာနိုင်ငံတို့ ဆက်ဆံရေး စတင်ခဲ့သည်။ ၁၉၉၈ ခုနှစ်တွင် ဘရူနိုင်း စူလတန် ဝါဒိုလာ မူအစ်ဇာဒင်သည် မြန်မာနိုင်ငံသို့ လာရောက်လည်ပတ်ခဲ့ချိန်မှစ၍ နှစ်နိုင်ငံဆက်ဆံရေးသည် အပြန်အလှန် ကောင်းမွန်သော ရေရှည်ဆက်ဆံရေးကို ထိန်းသိမ်းခဲ့ကြသည်။ ဆေးပညာရှင်၊ သူနာပြု၊ အလုပ်သမားများစသော မြန်မာပညာရှင်များစွာသည် ဘရူနိုင်းနိုင်ငံ၏ ဖွံ့ဖြိုးရေးတွင် ပါဝင်ခဲ့ကြသည်။ ၂၀၁၅ ခုနှစ်တွင် မြန်မာနိုင်ငံသည် အာဆီယံ ဥက္ကဋ္ဌ ရာထူးအတွက် ဘရူနိုင်းနိုင်ငံက ထောက်ခံပေးခဲ့သည်။

## စီးပွားရေးကဏ္ဍ ဆက်ဆံရေး 
ဘရူနိုင်းအမျိုးသားရေနံကုမ္ပဏီသည် မြန်မာ့ကမ်းလွန်ပင်လယ်ပြင်တွင် ရေနံနှင့် သဘာဝဓာတ်ငွေ့ရှာဖွေတူးဖော်ရေးတွင် အဓိကလုပ်ငန်းဆောင်ရွက်နေသော ကုမ္ပဏီများအနက်မှ တစ်ခုအပါအဝင် ဖြစ်သည်။

## ဆက်လက်ဖတ်ရှုရန် 
* Myanmar marks 64th anniversary, lauds strong ties with Brunei  Brunei Embassy in Belgium

## ကိုးကား
လောရန့်စ်ဝေါင်

**လောရန့်စ်ဝေါင်** (Lawrence WONG | 黄循财) သည် စင်ကာပူနိုင်ငံ၏ လက်ရှိ ဝန်ကြီးချုပ်ဖြစ်သည်။ သူသည် စင်ကာပူနိုင်ငံထူထောင်သူ ခေါင်းဆောင်ကြီး လီကွမ်းယု ပြီးနောက် စင်္ကာပူနိုင်ငံ၏ စတုတ္ထမြောက် ဝန်ကြီးချုပ် အဖြစ် တာဝန်ထမ်းဆောင်နေသူလည်းဖြစ်သည်။ ယင်းမတိုင်မီက စင်ကာပူဒုတိယဝန်ကြီးချုပ် နှင့် ဘဏ္ဍာရေးဝန်ကြီး ဖြစ်ခဲ့သည်။

## ငယ်စဉ်ဘဝနှင့်ပညာရေး 
မလေးရှားနိုင်ငံ မှ စင်ကာပူ ခွဲထွက်လာပြီး ၇နှစ်အကြာ ၁၉၇၂ ခုနှစ် ဒီဇင်ဘာလ ၁၈ရက်နေ့ တွင် လောရန့်စ်ဝေါင် ကို စင်ကာပူနိုင်ငံ အရှေ့ပိုင်း၌ မွေးဖွားသည်။ဖခင်ဖြစ်သူမှာ အရောင်းဝန်ထမ်းအလုပ်ကို လုပ်ကိုင်ပြီး၊မိခင်ဖြစ်သူမှာ ကျောင်းဆရာမတစ်ဦး ဖြစ်သည်။သူ၏ ငယ်စဉ်ဘဝ ကို စင်ကာပူနိုင်ငံ၏  ပြည်သူ့အိမ်ရာ တိုက်ခန်းတစ်ခုတွင် နေထိုင်ရင်း ရိုးရှင်းစွာ ဖြတ်သန်းခဲ့သည်။ သူသည် ဖခင်ဖြစ်သူ လက်ဆောင်အဖြစ်ပေးအပ်ခဲ့သည့် ဂီတာ အား မြတ်နိုးခုံမင်သည်။ လောရန့်စ်ဝေါင် သည်   အမေရိကန်နိုင်ငံ University of Wisconsin-Madison မှ ၁၉၉၄ ခုနှစ်တွင် ဘောဂဗေဒအဓိကဖြင့် သိပ္ပံဘွဲ့၊  ၁၉၉၅ ခုနှစ်တွင် မစ်ရှီဂန်တက္ကသိုလ်မှ အသုံးချစီးပွားရေးဆိုင်ရာ မဟာဝိဇ္ဇာဘွဲ့နှင့် ၂၀၀၄ ခုနှစ်တွင် ဟားဗတ်တက္ကသိုလ်မှ ပြည်သူ့အုပ်ချုပ်ရေးမဟာဘွဲ့တို့အား ရရှိခဲ့သည်။

## အစိုးရဝန်ထမ်းဘဝ 
သူ၏ အသက် ၂၅နှစ်အရွယ် ၁၉၉၇ ခုနှစ် ဩဂုတ်လတွင် စင်ကာပူနိုင်ငံ ကုန်သွယ်မှုနှင့် စက်မှုဝန်ကြီးဌာန တွင် ဘောဂဗေဒပညာရှင်အဖြစ် စတင်တာဝန်ထမ်းဆောင်ခဲ့ခြင်းဖြင့် ဝန်ထမ်းဘဝ ကို စတင်ခဲ့သည်။ထိုစဉ်အချိန်ကာလသည်  အာရှဘဏ္ဍာရေးအကျပ်အတည်း၏အစဖြစ်ပြီး ၎င်း၏ပထမဆုံးတာဝန်မှာ ဒေသတွင်းစီးပွားရေးနှင့် စင်ကာပူအပေါ် သက်ရောက်မှုများဆိုင်ရာ အစီရင်ခံစာအား ပြင်ဆင်ခြင်းတွင် ပါဝင်ခဲ့ရခြင်းဖြစ်သည်။သူသည် ၂၀၀၂ ခုနှစ် ဇန်နဝါရီလတွင် ဘဏ္ဍာရေးဝန်ကြီးဌာန တွင် အရာရှိအဆင့် တာဝန်ပေးခံရသည်။ ထို့နောက် ၂၀၀၄ ခုနှစ် ဇူလိုင်လတွင် ကျန်းမာရေးဝန်ကြီးဌာန တွင် ကျန်းမာရေးစောင့်ရှောက်မှု ဘဏ္ဍာရေးဒါရိုက်တာအဖြစ် ဆက်လက်တာဝန်ပေးခံရသည်။  ၂၀၀၅ ခုနှစ် မေလမှ ၂၀၀၈ ခုနှစ် ဩဂုတ်လအထိ  ဝန်ကြီးချုပ် လီရှန်လုံး ၏ ရုံးခန်းတွင် ကိုယ်ရေးအရာရှိအတွင်းရေးမှူး အဖြစ်လည်းကောင်း၊၂၀၀၈ ခုနှစ် စက်တင်ဘာ တွင် စင်ကာပူစွမ်းအင်ဌာန၏ လက်ထောက်အမှုဆောင်အရာရှိချုပ်တာဝန်၊ ၂၀၀၉ ခုနှစ် ဇန်နဝါရီလ ၁ ရက်နေ့တွင် ယင်းဌာန၏ အမှုဆောင်အရာရှိချုပ်အဖြစ်လည်းကောင်း တာဝန်အသီးသီးပေးခံရပြီး ၂၀၁၁ ခုနှစ် ဧပြီလ ၁ရက်နေ့တွင် ယင်းရာထူးမှ နုတ်ထွက်ခဲ့သည်။

## နိုင်ငံရေးသမားဘဝ 
လူလတ်တန်းစားမိသားစုမှ ဆင်းသက်လာသူ လောရန့်စ်ဝေါင် သည်  ဝန်ကြီးချုပ်လီရှန်လုံး  ၏ရုံးခန်းတွင် အဆင့်မြင့်ကိုယ်ရေးအရာရှိအတွင်းရေးမှူးတစ်ဦးအဖြစ် တာဝန်ထမ်းဆောင်ပြီးနောက် ၃နှစ်အကြာ ၂၀၁၁ခုနှစ်တွင် နိုင်ငံရေးလောကသို့ ဝင်ရောက်ခဲ့သည်။ ၂၀၁၁ ခုနှစ်တွင် ပါလီမန်အဖွဲ့ဝင်အဖြစ် ရွေးချယ်ခံခဲ့ရသည်။ဝန်ကြီးဌာနများတွင် တာဝန်များ အဆင့်ဆင့်ပေးခံရပြီးနောက် ၂၀၂၂ ခုနှစ်တွင် ဝန်ကြီးချုပ် လီရှန်လုံး က ၎င်းအား ဒုတိယဝန်ကြီးချုပ်အဖြစ် ခန့်အပ်ခဲ့သည်။သူသည် နှစ်ရှည်အာဏာရ ပြည်သူ့လှုပ်ရှားမှုပါတီ PAP၏ လွှတ်တော်ကိုယ်စားလှယ်အများစုထောက်ခံမှုကို ရထားသူလည်း ဖြစ်သည်။၂၀၂၄ ခုနှစ် မေလ ၁၅ ရက်နေ့တွင်  ဝန်ကြီးချုပ် လီရှန်လုံး ရာထူးမှနုတ်ထွက်သွား၍  လောရန့်စ်ဝေါင် သည် စင်ကာပူနိုင်ငံ၏ စတုတ္ထမြောက်ဝန်ကြီးချုပ် အဖြစ် ကျမ်းသစ္စာကျိန်ဆိုရင်း ၎င်းဝန်ကြီးချုပ်တာဝန်များအား စတင်ထမ်းဆောင်သည်။

## မိသားစုဘဝ 
သူသည် အသက်၂၈ နှစ်အရွယ် တွင် ပထမအိမ်ထောင်ပြုခဲ့ပြီး ၃နှစ်အကြာတွင် ကွာရှင်းခဲ့သည်။လက်ရှိတွင် ဘဏ်လုပ်ငန်းရှင်ဟောင်းတစ်ဦးဖြစ်သူနှင့် အိမ်ထောင်ပြုထားကာ သားသမီးမရှိပေ။

## ကိုးကား
ပညာသိရီလင်္ကာရ

**ဘဒ္ဒန္တပညာသိရီလင်္ကာရ**သည် မြန်မာနိုင်ငံ၏ ၁၆ ပါးမြောက် တိပိဋကဓရ တိပိဋကကောဝိဒ ဘွဲ့တံဆိပ်တော်မြတ်ရရှိတော်မူသည့် ဆရာတော် ဖြစ်သည်။ (၇၆) ကြိမ်မြောက် တိပိဋကဓရ တိပိဋကကောဝိဒ ရွေးချယ်ရေးစာမေးပွဲ မှ တဆင့် ပေါ်ထွက်လာသော ဆရာတော် ဖြစ်သည်။ ဒဂုံမြို့နယ်တိပိဋကနိကာယကျောင်းတိုက်ဆရာတော်၊မြင်းမူဒုတိယဆရာတော် စသည့်ဘွဲ့အမည်များဖြင့်လည်း သိကြသည်။

## ရဟန်းဘောင်သို့ဝင်ရောက်လာပုံ 
စစ်ကိုင်းတိုင်းဒေသကြီး၊ မြင်းမူမြို့နယ်၊ ခွက်ခွင်းစံပြကျေးရွာ ၌  ခမည်းတော် ဦးအောင်ငြိမ်း၊ မယ်တော်ဒေါ်မြသောင်း တို့က ကောဇာသက္ကရာဇ် ၁၃၂၇ ခုနှစ် ကဆုန်လပြည့်ကျော်(၅)ရက် ၊ ခရစ်သက္ကရာဇ် ၁၉၆၅ ခုနှစ် မေလ ၂၀ရက် ကြာသပတေးနေ့ တွင် ဆရာတော်လောင်းလျာအား ဖွားမြင်သည်။ ၁၃၄၆  ခုနှစ် နတ်တော်လပြည့်နေ့တွင်  မုံရွာမြို့ ပဇ္ဇောတာရုံကျောင်းတိုက် ဆရာတော်အဂ္ဂမဟာပဏ္ဍိတဘဒ္ဒန္တနာဂဝံသ ကို ဥပဇ္ဈာယ်ပြုလျက် မန္တလေးမြို့ ကြည်တင်ဆေးလိပ်ခုံပိုင်ရှင်   ဦးလှမြင့်-ဒေါ်လှလှ မိသားစုတို့၏ ပစ္စယာနုဂ္ဂဟကို ခံယူကာ မြင့်မြတ်သော ရဟန်းအဖြစ်သို့ ရောက်ရှိသည်။

## စာသင်သားဘဝ 
စစ်ကိုင်းတိုင်းဒေသကြီး၊ မြင်းမူမြို့နယ်၊ ခွက်ခွင်းစံပြကျေးရွာ အောင်မြင်ဘုမ္မိကျောင်းတိုက် ဆရာတော်ဘဒ္ဒန္တပဝရ၊ မုံရွာမြို့ ပဇ္ဇောတာရုံကျောင်းတိုက် ဆရာတော်နှင့် စာချဘုန်းကြီးများ၊ ဆားလင်းကြီးမြို့နယ် ဝါးတန်းကျေးရွာ သဒ္ဓမ္မဗောဓိကျောင်းဆရာတော် ဘဒ္ဒန္တဉာဏိဿရ၊ စစ်ကိုင်းမြို့၊ မြင်းမူမြို့၊  မန္တလေးမြို့တို့ရှိ  ပဇ္ဇောတာရုံကျောင်းတိုက် ဆရာတော်များ၊ မင်းကွန်းတိပိဋကဓရ ဓမ္မဘဏ္ဍာဂါရိကဆရာတော်ဘုရားကြီး ဘဒ္ဒန္တဝိစိတ္တသာရာဘိဝံသ၊ ဗန်းမော်ဆရာတော် ဒေါက်တာဘဒ္ဒန္တကုမာရာဘိဝံသ(ဝဋံသကာသိရောမဏိ)၊ မင်းကွန်းတောင်ရိုး မိုးမိတ်ကုန်းမြေ တိပိဋကနိကာယကျောင်းတိုက်၏ မဟာနာယက တိပိဋကဓရ ဆရာတော်များထံ၌ ပရိယတ္တိစာပေများ သင်ကြား ဆည်းပူးသည်။

## အောင်မြင်ခဲ့သောစာမေးပွဲများ 
# အစိုးရပထမငယ်၊  
# ပထမလတ်၊ 
# ပထမကြီးတန်း၊ 
# သာသနဓဇ ဓမ္မာစရိယ(၁၃၄၅)ခုနှစ်၊ 
# ပရိယတ္တိသာသနဟိတသာမဏေကျော်၊ 
# ဝိနယဓရ(၁၃၅၂)ခုနှစ်၊ 
# ဝိနယကောဝိဒ (၁၃၅၆)ခုနှစ်၊ 
# ဝိနယဝိဒူ၊ ဒီဃဘာဏက(၁၃၅၈)ခုနှစ်၊ 
# ဒီဃနိကာယကောဝိဒ(၁၃၅၉)ခုနှစ်၊ 
# မူလအာဘိဓမ္မိက၊ မူလအဘိဓမ္မကောဝိဒ(၁၃၆၈)ခုနှစ်၊ 
# (နိကာယုဇ္ဇောတက၊ ဝိနယဓရ၊ ဒီဃဘာဏက၊ နိကာယဝုဎဍိ သမိတိဝိနယဓရ) တိပိဋကဓရ(၁၃၇၃)ခုနှစ်။

## ဘွဲ့တံဆိပ်တော် အလှူခံရရှိတော်မူခြင်း 
အရှင်ပညာသိရီလင်္ကာရ သည်  ၂၀၂၃ ခုနှစ် ဒီဇင်ဘာလ ၂၆ ရက်နေ့ မှ ၂၀၂၄ခုနှစ် ဇန်နဝါရီလ ၂၇ရက်နေ့ အထိ ၃၃ရက်တိုင်တိုင်ကျင်းပသော   (၇၆) ကြိမ်မြောက်  တိပိဋကဓရ တိပိဋကကောဝိဒ ရွေးချယ်ရေး စာမေးပွဲကြီးတွင် တိပိဋကဓရ တိပိဋကကောဝိဒ ၁၆ ပါးမြောက် သာသနာ့အာဇာနည် ဆရာတော်အဖြစ် ပေါ်ထွန်းတော်ခဲ့သည်။ဆရာတော်သည် (၇၆)ကြိမ်မြောက် တိပိဋကဓရ  တိပိဋကကောဝိဒရွေးချယ်ရေး စာမေးပွဲတွင်   အဘိဓမ္မာနောက်ပိုင်း နှစ်ကျမ်းကို သဘောရေးဖြေ အောင်မြင်တော်မူသောကြောင့် တိပိဋကဓရ တိပိဋကကောဝိဒဘွဲ့တံဆိပ်တော် ရရှိတော်မူခြင်းဖြစ်သည်။  

## ကိုးကား 
ကဏ္ဍ:မြန်မာ ဗုဒ္ဓဘာသာ ရဟန်းတော်များ
ရီယိုဂရန်းဒေးဒိုဆူလ်ပြည်နယ်

**ရီယိုဂရန်းဒေးဒိုဆူလ်ပြည်နယ်** () သည် ဘရာဇီး၏ တောင်ပိုင်းဒေသတွင် တည်ရှိသော ပြည်နယ်တစ်ခု ဖြစ်သည်။ စုစုပေါင်း ဧရိယာ ၁၀၈.၇၈၄ စတုရန်းမိုင် (၂၈၁.၇၄၈ စတုရန်း ကီလိုမီတာ) တွင် လူဦးရေ စုစုပေါင်း ၁၀.၈ သန်းမျှ နေထိုင်သဖြင့် ရီယိုဂရန်းဒေးဒိုဆူလ်သည် ဘရာဇီးတွင် ၆ ခုမြောက် လူဦးရေအများဆုံး နေထိုင်သော ပြည်နယ်ဖြစ်ပြီး ဧရိယာအားဖြင့် နဝမမြောက် အကြီးဆုံး ဖြစ်သည်။ မြို့တော်နှင့်အကြီးဆုံးမြို့မှာ ပေါ်တိုအလီဂရီမြို့ ဖြစ်ပြီး လူဦး ၁.၄ သန်း ရှိသည်။

## ကိုးကား 
ကဏ္ဍ:ဘရာဇီးနိုင်ငံ၏ ပြည်နယ်များ
ပေါ်တိုအလီဂရီမြို့

**ပေါ်တိုအလီဂရီမြို့** () သည် ဘရာဇီးနိုင်ငံ၊ ရီယိုဂရန်းဒေးဒိုဆူလ်ပြည်နယ်၏ မြို့တော်နှင့်အကြီးဆုံးမြို့ ဖြစ်သည်။ ၂၀၂၀ ခုနှစ်စစ်တမ်းအရ လူဦးရေ ၁.၄၈၈.၂၅၂ ယောက်ရှိသည်။

## ကိုးကား 
ကဏ္ဍ:ဘရာဇီးနိုင်ငံရှိ မြို့များ
ဝေယံထွန်း သေဆုံးမှု

**ဝေယံထွန်း** (၂၀၀၅ – ၂၀ ဖေဖော်ဝါရီ ၂၀၂၁) သည် မန္တလေးမြို့မှ ၁၆ နှစ်အရွယ် အလုပ်သမားနှင့် ဆန္ဒပြသူတစ်ဦး ဖြစ်ပြီး ၂၀၂၁ မြန်မာနိုင်ငံဆန္ဒပြမှုများအတွင်း ၂၀၂၁ ခုနှစ် ဖေဖော်ဝါရီလ ၂၀ ရက်နေ့တွင် သေဆုံးခဲ့သူ ဖြစ်သည်။ ဝေယံထွန်းသေဆုံးပြီးနောက် စစ်အာဏာသိမ်းမှုအတွင်း ဆန္ဒပြမှုများတွင် သူ၏ ဓာတ်ပုံကို ကိုင်ဆောင်ဆန္ဒပြကြသည်အထိ ထင်ရှားခဲ့သူ ဖြစ်သည်။ ဝေယံထွန်းသည် ဆန္ဒပြသူများအား စစ်အစိုးရ၏ အကြမ်းဖက်နှိမ်နင်းမှုအပေါ် တွန်းလှန်သည့် အနေဖြင့်နှင့် အစောပိုင်း သူရဲကောင်းတစ်ဦးအနေဖြင့် သတ်မှတ်ခံခဲ့ရသည်။ သူ့အား ဂုဏ်ပြုသည့်အနေဖြင့် ဝေယံထွန်း အလုပ်လုပ်ခဲ့သည် ၄၁ လမ်းဈေးအား ဝေယံထွန်းညဈေးဟု အမည်ပြောင်းလဲ ခေါ်ဆိုခဲ့ကြသည်။

## ဆန္ဒပြခြင်းနှင့် သေဆုံးမှု
စစ်အာဏာသိမ်းဆန့်ကျင်လှုပ်ရှားသူများအား ဖမ်းဆီးထားခြင်းကို ဝေယံထွန်းသည် ၂၀၂၁ ခုနှစ် ဖေဖော်ဝါရီလ ၂၀ ရက်နေ့က မန္တလေးမြို့၊ ရတနာပုံသင်္ဘောကျင်းအနီးတွင် ဆန္ဒပြနေခဲ့သည်။ ဆန္ဒပြသူများအား စစ်တပ်က ပစ်ခတ်ခဲ့ရာတွင် ဒဏ်ရာရရှိသူများအား ဝေယံထွန်းက သူ၏ တွန်းလှည်းဖြင့် ကူညီပေးနေစဉ် ဦးခေါင်းအား ပစ်ခတ်ခံခဲ့ရသည်။ မြန်မာနိုင်ငံ၏ ဒုတိယအကြီးဆုံးမြို့ဖြစ်သော မန္တလေးမြို့တွင် ဆန္ဒပြကာလအတွင်း ပထမဆုံး သေဆုံးခဲ့သူနှစ်ဦးတွင် ဝေယံထွန်းသည် တစ်ဦးအပါအဝင် ဖြစ်သည်။ "နေပြည်တော်မြို့တွင် မြသွဲ့သွဲ့ခိုင် သေဆုံးမှုအပြီး နောက်တစ်ရက်တွင် မန္တလေးမြို့ ဆန္ဒပြသူများအား သေဆုံးသည်အထိ ပစ်ခတ်ခဲ့ခြင်းအား ကျွန်ုပ်တို့ များစွာ စိတ်ထိခိုက်ရကြောင်း၊ စစ်တပ်အနေဖြင့် မြန်မာပြည်သူလူထုအား အကြမ်းဖက်နေမှုများ အဆုံးသတ်ရန်" အမေရိကန်သံရုံး က ထုတ်ပြန်ခဲ့သည်။

မြန်မာ့နွေဦးတော်လှန်ရေးအတွင်း ဝေယံထွန်းသည် ပထမဆုံးသော ကလေးလူငယ်သူရဲကောင်း တစ်ဦး ဖြစ်လာခဲ့သည်။ လက်ကိုင်ဖုန်းနှင့် မော်တော်ဆိုင်ကယ် ဝယ်ယူရန် ဝေယံထွန်း စုဆောင်းထားသည့် ငွေကြေးများအား နာရေးအတွက် သူ၏ မိသားစုက အသုံးပြုခဲ့ရသည်။ 

## ကိုးကား
ရှိမိုဂယောရပ်ကွက်၊ ကျိုတို

**ရှိမိုဂယောရပ်ကွက်** (下京区)  သည် ဂျပန်နိုင်ငံ၊ ကျိုတိုမြို့ရှိ ရပ်ကွက် (၁၁) ခုထဲတွင် ပါဝင်သည့် ရပ်ကွက်တစ်ခု ဖြစ်သည်။ ဤရပ်ကွက်ကို ၁၈၇၉ ခုနှစ်တွင် စတင်အကောင်ထည်ဖော်ခဲ့သည်။ ထိုနောက်ပိုင်းတွင် ရပ်ကွက်အား ပေါင်းစပ်ခြင်း၊ ခွဲထုတ်ခြင်းများကို လုပ်ဆောင်ခဲ့သည်။ ၁၉၅၅ ခုနှစ်တွင် ဤရပ်ကွက်ကို “မိနမိရပ်ကွက်” အဖြစ်သို့ သီးခြားရပ်ကွက်သစ်တစ်ခု ခွဲထုတ်ခဲ့ပြီး ယခုလက်ရှိကာလ နယ်နိမိတ်အပိုင်းအခြားအတိုင်း ဖြစ်လာခဲ့သည်။

ကျိုတိုတာဝါနှင့် ကျိုတိုဘူတာ တို့သည် ရပ်ကွက်တွင် တည်ရှိသည့် အဓိကအထင်ကရနေရာများ ဖြစ်သည်။ ရပ်ကွက်၏ မြောက်ဘက်အစွန်ဘက်တွင် တည်ရှိပြီး ရှိဂျောခဝရမချိ အပိုင်းရှိ  ရှိဂျောလမ်းမသည် ဈေးဆိုင်များဖြင့် စည်းကားသည့် နေရာလည်း ဖြစ်သည်။ ကျိုတိုဘူတာတွင်လည်း ဈေးဝယ်စင်တာပါရှိသည်။ ဘူတာအဆောက်အဦတွင် ကုန်တိုက်တစ်ခုနှင့် မြေအောက်ဈေးဝယ်ရှော့ပင်းမောတစ်ခုလည်း ပါရှိသည်။

ရပ်ကွက်တွင် နေထိုင်သည့် လူဦးရေသည် ၈၂၇၈၄ ဦးရှိပြီး ဧရိယာ ၆.၇၈ စတုရန်းကီလိုမီတာ ကျယ်ဝန်းသည်။ ဟိုရိခဝ၊ ခမိုဂဝနှင့် တခဆဲဂဝ စသည့်မြစ်သုံးစင်းသည် ရပ်ကွက်ကို ဖြတ်သန်းကာ စီးဆင်းလျက်ရှိသည်။

## လူဦးရေအချက်အလက်
## စီးပွားရေး
*Omron - နိုင်ငံတကာအီလက်ထရောနစ်ကုမ္ပဏီတစ်ခုဖြစ်ပြီး ရှိမိုဂယောရပ်ကွက်တွင် ရုံးချုပ်တည်ရှိသည်။
*တခရဟိုးဒင်း - အဓိကအားဖြင့် အချိယမကာနှင့် ဆေးဘက်ဆိုင်ရာအထောက်ပံ့ပစ္စည်းများထုတ်လုပ်သည့် ကုမ္ပဏီတစ်ခု ဖြစ်သည်။ 
*တိုဆဲ - ဗီဒီယိုဂိမ်းနှင့် မိုဘိုင်းဂိမ်းများကို ထုတ်လုပ်သည့် ကုမ္ပဏီတစ်ခုဖြစ်သည်။
*ကျိုတိုဘဏ် - ကျိုတိုမြို့တွင် အခြေစိုက်သည့် ဘဏ်တစ်ခု ဖြစ်သည်။

## ပညာရေး
*အိခဲနိုဘိုကောလိပ်
*အိုးမိယကျောင်းဝန်း (ရုခိုခုတက္ကသိုလ်)
*ကျိုတိုပလာဇာဝန်း
*Lycée français international de Kyoto - ပြစ်သစ်အင်တာနေရှင်နယ်ကျောင်း

## လည်ပတ်စရာနေရာများ
* နိရှိဟွန်းဂန်းဂျိ
* ဟိဂရှိဟွန်းဂန်းဂျိ
* ကျိုတိုမီးရထားပြတိုက်
* တိုင်းမဆွတ်ဒန်းအိနရိနတ်ကျောင်း

## ရုပ်ပုံများ

File:Shimogyo Police Station.JPG|ရှိမိုဂယောရဲစခန်း
File:Kyoto Central Post Office 20190201.jpg|ကျိုတိုဗဟိုစာတိုက်ရုံး
File:京都経済センター外観.jpg|ကျိုတိုစီးပွားရေးစင်တာ
File:Shijo Kawaramachi-2.jpg|ရှိဂျောခဝရမချိ
File:Kyoto marui.jpg|ကျိုတိုခဝရမချိပန်းခြံ
File:Kyoto Yodobashi Bldg 20101106-001.jpg|ကျိုတိုယောဒိုဘရှိ
File:Kotocross Hankyu Kawaramachi night 2019-11-16 (49925515111).jpg|コトクロス阪急河原町
File:Takashimaya-Kyoto-01.jpg|高島屋京都店
File:FUJII DAIMARU.JPG|藤井大丸

## ပြင်ပလင့်များ
*  

## ကိုးကား
ကဏ္ဍ:ဂျပန်နိုင်ငံရှိ ရပ်ကွက်များ
ကဏ္ဍ:ကျိုတိုမြို့ရှိ ရပ်ကွက်များ
အုမဲခိုဂျိပန်းခြံ

**အုမဲခိုဂျိပန်းခြံ** သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ပန်းခြံတစ်ခုဖြစ်သည်။ ပန်းခြံသည် ရှိမိုဂယောရပ်ကွက်၏ ခန်ဂိဂျိချော၊ ဟချိဂျောဘိုးမွန်ချောနှင့် အုမဲခိုဂျိခရှိရချောတို့တွင် ပါဝင်တည်ရှိနေသည်။

## ရုပ်ပုံများ

File:ရထားလမ်းအနီး တောင်ဘက်ခြမ်းရှိ လျှောက်လမ်းတစ်နေရာ.jpg|ရထားလမ်းအနီး တောင်ဘက်ခြမ်းရှိ လျှောက်လမ်းတစ်နေရာ
File:အုမဲခိုဂျိပန်းခြံအတွင်းပိုင်း လမ်းညွှန်မြေပုံ.jpg|အုမဲခိုဂျိပန်းခြံအတွင်းပိုင်း လမ်းညွှန်မြေပုံ
File:အုမဲခိုဂျိပန်းခြံမှ မြင်တွေ့ရသည့် ကျိုတိုငါးပြတိုက်.jpg|အုမဲခိုဂျိပန်းခြံမှ မြင်တွေ့ရသည့် ကျိုတိုငါးပြတိုက်
File:အုမဲခိုဂျိပန်းခြံရှိ မြက်ခင်းပြင်ကျယ်.jpg|အုမဲခိုဂျိပန်းခြံရှိ မြက်ခင်းပြင်ကျယ်
File:အုမဲခိုဂျိပန်းခြံအတွင်းရှိ လျှောက်လမ်းနေရာ.jpg|အုမဲခိုဂျိပန်းခြံအတွင်းရှိ လျှောက်လမ်းနေရာ
File:အုမဲခိုဂျိပန်းခြံအတွင်းရှိ ဆာကူရာပန်းများ.jpg|အုမဲခိုဂျိပန်းခြံအတွင်းရှိ ဆာကူရာပန်းများ
File:အုမဲခိုဂျိပန်းခြံအတွင်းပိုင်း တစ်နေရာ.jpg|အုမဲခိုဂျိပန်းခြံအတွင်းပိုင်း တစ်နေရာ
File:ညအချိန် အုမဲခိုဂျိပန်းခြံမှ မြင်တွေ့ရသည့် ကျိုတိုငါးပြတိုက်.jpg|ညအချိန် အုမဲခိုဂျိပန်းခြံမှ မြင်တွေ့ရသည့် ကျိုတိုငါးပြတိုက်

## ကိုးကား
ကဏ္ဍ:ဂျပန်နိုင်ငံရှိ လည်ပတ်စရာနေရာများ
တန့်ဆည်တိုက်ပွဲ

**တန့်ဆည်တိုက်ပွဲ** သည် နိုင်ငံတော်စီမံအုပ်ချုပ်ရေးကောင်စီနှင့် စစ်ကိုင်းတိုင်းဒေသကြီး တန့်ဆည်မြို့နယ်ရှိ စစ်ကောင်စီဆန့်ကျင်သော တော်လှန်ရေးအဖွဲ့များ၏ ဖြစ်ပွားလျက်ရှိသော တိုက်ပွဲ ဖြစ်သည်။

## ကိုးကား
ကဏ္ဍ:မြန်မာ့ပြည်တွင်းစစ် (၂၀၂၁-လက်ရှိ)မှ တိုက်ပွဲများ
မျဉ်းဖြောင့်ညီမျှခြင်း

သင်္ချာရှိ **မျဉ်းဖြောင့်ညီမျှခြင်း** (အင်္ဂလိပ်: **linear equation**) ဆိုသည်မှာ -
x_1,\ldots,x_n တို့က ပြောင်းလဲကိန်းများ (variables)၊  b,a_1,\ldots,a_n တို့က (များသောအားဖြင့် ကိန်းစစ်) မြှောက်ဖော်ကိန်း၊ ပေါင်းဖော်ကိန်းများ ဖြစ်သည်တွင်...
a_1x_1+\ldots+a_nx_n+b=0, ဟူသော ပုံစံမျိုးနှင့် ဖော်ပြကိုက်ညီနေမည့် ညီမျှခြင်းများကို ခေါ်ခြင်း ဖြစ်သည်။

a_1x_1+\ldots+a_nx_n+b=0 ဟု ရေးသည်မှာ ယေဘုယျကျသော သင်္ချာပုံစံဖြစ်သည်။ သာဓကအားဖြင့် ပြောင်းလဲကိန်း  ၂ခုပါသော် ပိုမိုလူသိများသော ရေးနည်းအားဖြင့် x_1=x အဖြစ်၊ x_2=y အဖြစ် ဖြစ်ပေမည်။ ထိုသို့ x နှင့် y အဖြစ် ၂မျိုး ကွဲခြင်းကိုပင် အချို့သင်္ချာများ၌ ထိုသို့ 1, 2, စသည်ဖြင့် *ညွှန်းလုံး (index)* လေးများ ညာဘက်အောက်နားတပ်ကာ ဖော်ပြတတ်သည်။ သို့ဖြင့် a_1x_1+\ldots+a_nx_n+b=0 ပုံစံရင်းမှသည် ဤသာဓကအဖို့ a_1x+a_2y+b=0 အဖြစ် ထင်ရှားထွက်ပေါ်ပေမည်။ မြှောက်ဖော်ကိန်း၊ ပေါင်းဖော်ကိန်းများကိုပါ သာဓကထည့်ကြည့်လျှင် 2x+y-3=0 ဟူသည်မျိုး ဖြစ်မည်၊ a_1=2, a_2=1, b=-3 ဖြစ်ထားလျက်။

## ပြောင်းလဲကိန်း ၁ခုတည်းနှင့် 
ပြောင်းလဲကိန်း  တစ်မျိုးတည်း၊ တစ်လုံးတည်းသာ ပါဝင်နေလျှင် a_1x_1+\ldots+a_nx_n+b=0, ဟူသော မျဉ်းဖြောင့်ညီမျှခြင်း ပုံစံက ax+b=0 ဟု တိုတုတ်သော ညီမျှခြင်းအဖြစ် ထွက်ပေါ်တော့မည်၊ a\neq 0  ဟုမူ ဖြစ်နေလျက်။ ထိုအခါမျိုးတွင် ပါဝင်ကိန်း သုံးလုံးတို့က တစ်ခုနှင့်တစ်ခု တိုက်ရိုက်အချိုးကျနေသဖြင့် မျဉ်းဖြောင့်ညီမျှခြင်းများကို *တည့်တိုး(ဆက်သွယ်သော) ညီမျှခြင်းများ* ဟုလည်း ရူပဗေဒ၌ ခေါ်ဆိုတန်နိုင်သည်။
အဆိုပါ  တန်ဖိုးကို တွက်ထုတ်ရန် အသင့်ဖြစ်နေစိမ့်သောငှာ ညီမျှခြင်းကို ဤသို့ ... x=-\frac ba ... ပြင်ရေးကြည့်နိုင်သေးသည်။

## ကိုးကား
လေဖိအား

"လေဖိအား"ဟု အတိုခေါ်ဆိုကြသော '*လေဖိအား*နှုန်းထား*** (အင်္ဂလိပ်: **atmospheric pressure*') ဆိုသည်မှာ ကမ္ဘာဂြိုဟ်ကို လွှမ်းခြုံသည့် လေထုကြီးအတွင်း ရှိနေသရွေ့ လေမော်လီကျူးတို့၏ အဖက်ဖက်မှ တိုးဝှေ့မှုကို ခံစားနေရမည့် အား၏ မည်မျှအကျယ်အဝန်းအတွင်း မည်မျှပမာဏသက်ရောက်နေကြောင်း အချိုးအစား နှုန်းထားဖြစ်သည်။ ကမ္ဘာမြေပြင်၊ ပင်လယ်ရေပြင်မှ အကွာအဝေး (တစ်နည်းအားဖြင့် အမြင့်)ကို လိုက်၍ ခံစားကြုံတွေ့ရသည့် လေဖိအားနှုန်းထား ကွာခြား၏။ ကုန်းမြင့်ပိုင်းသို့ ရောက်လေ၊ ထိုဖိအားအချိုးအစား ကျဆင်းလေ။ ပင်လယ်ရေပြင်အမြင့်၌ ကြုံတွေ့ရတတ်သည့် 101,325 Pa ခန့် (14.7 psi) ခန့်ကို လေဖိအားဆတစ်ဆ "1 atm" (1 atmospheric pressure) ဟု သုံးနှုန်းလွယ်ကူရေး သတ်မှတ်ကျသည်။ (သာဓကအားဖြင့် 202,000~203,000 Pa ခန့်ရှိသော ပတ်ဝန်းကျင်ဓာတ်ငွေ့ထု၏ ဖိအားနှုန်းထားကိုမူ လေဖိအားဆ ၂ဆ (2 atm) ဟု ခေါ်ဆိုမည်မျိုး။)

## ရူပဗေဒ အကြောင်းအရင်း 
 ကို 15&nbsp;°C၊ လေထုစိုထိုင်းဆကို 0% ထားလျက် တွက်ကြည့်ထားခြင်း။]]
လေဖိအားနှုန်းထားသည် အောက်ပါအခြင်းအရာတို့၏ စုပေါင်းပုံအပေါ် မူတည်သည်။
* ထိုဓာတ်ငွေ့ဒြပ်သားတို့ ခံစားကြုံတွေ့ရသည့် ဒြပ်ဆွဲမှုပမာဏ
* ဓာတ်ငွေ့ထု၏ အပူချိန်
* ဓာတ်ငွေ့ထု၏ စိုထိုင်းဆ

ကမ္ဘာဂြိုဟ်ကို လေထုလွှမ်းခြုံထားသည့် အကြောင်းအရင်းမှာ ကမ္ဘာမြေထံသို့ ဒြပ်ဆွဲအားကို လေထုကြီးက ခံစားနေရခြင်းကြောင့်၊ လေထုကို ကမ္ဘာ့ဆွဲအားက ဆွဲထိန်းထားခြင်းကြောင့်။ သို့ဖြင့် ၎င်းလေမော်လီကျူးပေါင်းများစွာက ကမ္ဘာမြေပြင်ထံသို့ ပြေးက်နေအောင် ဒြပ်ဆွဲအားက ပြုလုပ်နေရာတွင် မြေပြင်နှင့် အနီးကပ်ဆုံး မော်လီကျူးများက သူ့ထက်အပြင်လွှာကျသော မော်လီကျူးများ၏ တိုးဖိမှုကို များများခံစားရမည် ဖြစသည်။ ထို့ကြောင့် ကမ္ဘာ့ဗဟိုနှင့် ဝေးရာ၊ လေထု၏ အပြင်လွှာဘက်ကျရာသို့ ရွှေ့ကြည့်လေ ကုန်းမြင့်ပိုင်း၌ လေဖိအားနှုန်းထား ကျဆင်းလေ ဖြစ်သည်ကို တွေ့ကြရ၏။
လေဖိအားဟူသည် အောက်သို့စိုက်ဖိနေခြင်းချည်း မဟုတ်။ လေထုသည် ဓာတ်ငွေ့ ဖြစ်သဖြင့် (အစိုင်အခဲ မဟုတ်သဖြင့်) ပါစကယ် နိယာမ (Pascal's Law) အတိုင်းပင်၊ ကမ္ဘာ့ဒြပ်ဆွဲအားကြောင့် ၎င်းအစိတ်အပိုင်းတို့က ခံစားရသော ဖိအား(pressure)များကို အခြားနေရာများသို့ အဖက်ဖက် ဖြန့်၍၊ စု၍ ရွေ့မျောသက်ရောက်စေနိုင်သည်။ သို့ဖြင့် ရေအောက်၌၊ ရေထုအတွင်း၌ ပင့်အား (Boyancy) အဖက်ဖက်မှ ခံစားရသည့်နည်းတူ လေထုအတွင်း၌လည်း ထိုပင့်အားမျိုး အထိုက်အလျောက် ခံစားရခြင်း ဖြစ်သည်။ လေဓာတ်ငွေ့၏ သိပ်သည်းမှု(density)က ရေထက် နည်းသလောက် ထိုအတွေ့အကြုံ၏ အားပမာဏက လေထုအတွင်း၊ ကုန်းပေါ်၌ ပိုနည်းခြင်းပင် ဖြစ်တော့၏။

*
အားအချိုး-စွမ်းအင် တာအုံ

သိပ်သည်းနှုန်းထား ၊ energy flux = စွမ်းအင်တို့ ဖြတ်သန်းသွားလာနေနှုန်း ၊ momentum = အဟုန် ။]]

အိုင်းရှ်တိုင်း၏ နှိုင်းရသီအိုရီများတွင် ပါဝင်သော **အားအချိုး-စွမ်းအင် တာအုံ** (သို့) **တည်ရွေ့သရုပ် တာအုံ** (အင်္ဂလိပ်: **stress-energy tensor**) ဆိုသည်မှာ စွမ်းအင် နှင့် အဟုန် ဟူသော အခြင်းသတ္တိတို့၏
* ထုထည်အတွင်း ဖြန့်ကျက်တည်ရှိနှုန်း သိပ်သည်းမှု (density) နှင့်
* ဧရိယာမည်မျှ အမြန်နှုန်းမည်မျှ ပြင်ဖောက်နှုန်း (flux) တို့ကို
စုပြုံဖော်ပြနေသည့် တာအုံ ဖြစ်သည်။

:
T^{\mu\nu} = \begin{pmatrix} T^{00} & T^{01} & T^{02} & T^{03} \\ T^{10} & T^{11} & T^{12} & T^{13} \\ T^{20} & T^{21} & T^{22} & T^{23} \\ T^{30} & T^{31} & T^{32} & T^{33} \end{pmatrix}\,

တိုင်းကြောင်း ၃ခု (3 dimensions) ပါဝင်နေသော အားကြောင်းစုံ တာအုံ (Cauchy stress tensor)၏ သင်္ချာသဘာဝကို လောရန့်ဇ် ရှုထောင့်ပြောင်းကြည့်နည်းနှင့် လျော်ညီစွာ "အချိန်"ဟူသော တိုင်းကြောင်း (tempiral dimension) ပြင်ဆင်ပေါင်းစပ်၍ ဤ တည်ရွေ့သရုပ် တာအုံ (stress-energy tensor) ရလာသည် ဟု ဆိုကြသည်။ ထို့ကြောင့် နေရာသဘော (spatial) သီးသန့် အားကြောင်းစုံတာအုံ \sigma^{ij} က သာမန် အချိန်-နေရာ တွက်နည်းအတွင်း တွက်ချက်ဖွယ် ဖြစ်၍၊ နှိုင်းရသီအိုရီများ၌ သုံးသော ဤ တည်ရွေ့သရုပ် တာအုံ T^{\mu\nu} က မင်ခေါ့ဗ်ရှကီး အချိန်-နေရာ တွက်နည်းအတွင်း တွကချက်ဖွယ် ဖြစ်သည်။

ကဏ္ဍ:တာအုံ ကဲလ်ကူးလပ်စ်
ကဏ္ဍ:ရူပဗေဒ
ကဏ္ဍ:သင်္ချာ
တော်ဝင် အလေး အရုပ်များ

## နောက်ခံသမိုင်း 
Royal weights ခေါ် တော်ဝင် အလေးရုပ်များကို အေဒီ ၁၃ ရာစုခန့်မှ စ၍ မြန်မာအင်ပါယာ အတွင်းတွင် တိရစ္ဆာန်ပုံသဏ္ဌာန်ဖြင့် အမျိုးအစား အုပ်စု ၃ မျိုး (သို့မဟုတ် ၄ မျိုး) ဖြင့် ပုံစံအမျိုးမျိုးဖြင့် ပြုလုပ်ခဲ့ကြသည်။ ဘုရင့်နောင်၊ ရှင်စောပု စသော အမျှော်အမြင်ကြီးသော ဘုရင်များက မတူညီသော စံသတ်မှတ်ချက်များကို တန်းတူညီအောင် စံအလေးချိန် အတိအကျ သတ်မှတ် ပြဋ္ဌာန်းခဲ့သည်ကို Royal Orders of Burma ခေါ် မြန်မာနိုင်ငံ ပြန်တမ်းများတွင် တွေ့ရသည်။ အရောင်းအဝယ် စီးပွားရေး လုပ်ငန်း လုပ်ကိုင်သူများကို ဝယ်ယူစေခြင်းဖြင့် ဘုရင့် အခွန်ဘဏ္ဍာ ရရှိရန် အလို့ငှာ ဘုရင် အသီးသီးက ထုတ်လုပ် ဖြန့်ဖြူးခဲ့ကြသည်ဟု ဆိုသည်။

တော်ဝင် အလေးရုပ်များကို 'ဘိန်းအလေး' (Opium Weights) များဟု မူလက အသိများခဲ့သည်။ အများအားဖြင့် ဟင်္သာနှင့် ခြင်္သေ့ ပုံစံ ကြေးရုပ်များကို ၁ ပိဿာ၊ ၅၀၊ ၂၀၊ ၁၀၊ ၅၊ ၁ ကျပ်သား စသည်ဖြင့် ကြေးရုပ်များကို ကုန်ရောင်း ကုန်ဝယ် ပြုလုပ်ရာတွင် စံအလေး အဖြစ်သတ်မှတ်၍ ချိန်တွယ် ရောင်းဝယ်ခဲ့ကြသည်။ ၎င်းတို့အားလုံးသည် ပုံစံအမျိုးမျိုးရှိသော အောက်ခံခုံများ ပါရှိသည်။ အခြေခံအားဖြင့် ဒဿမစကေးအရ 2 မှ 4000 ဂရမ်အထိ အလေးချိန် ရှိကြသည်။ 

## အသုံးပြုပုံ 
မူလက ၎င်း ရှေးဟောင်း အလေး အရုပ်များကို အသုံးပြုပုံ ၃ နည်း ရှိခဲ့သည်။

# အလေး ချိန်တွယ်ရန် အသုံးပြုခြင်း
# ဗေဒင် ကိန်းခန်းအရ မိမိနေ့နံနှင့် ကိုက်ညီသည့် လာဘ်ဝင် အန္တရာယ်ကင်းစေသည့် အဆောင် အဖြစ် အသုံးပြုခြင်း
# ငွေကြေး အဖြစ် အလေးချိန်ဖြင့် တန်ဘိုးဖြတ်ပြီး ငွေပေးချေမှုများတွင် အသုံးပြုခြင်း

ထို့ပြင် အမိုးခုံးပုံသဏ္ဌာန် စကျင်ကျောက်အလေးအကြီးစားများကို လက္ကား ရောင်းဝယ်သူများကလည်း အသုံးပြုခဲ့သည်။ အချို့က ယင်းကိ "ရာဇူ အလေး" ဟု ခေါ်သည်။ 

အလေးများကို ရောင်းဝယ်ဖောက်ကားရန်အတွက်သာမက ဘာသာရေးနှင့် နိုင်ငံရေးရည်ရွယ်ချက်များအတွက်လည်း ကောင်းကင်ဘုံရှိ နတ်ဝိညာဉ်တန်ခိုးများနှင့် မြေကြီးပေါ်ရှိ ဘုရားရှင်၊ ဘုရင်တို့၏ ကိုယ်စားပြု အဆောင် အဖြစ်လည်း အသုံးပြုခဲ့သည်မှာ စိတ်ဝင်စားဖွယ် ဖြစ်သည်။ ဘုရင် အသီးသီးက သင်္ကေတများနှင့် စာသားများ ထည့်သွင်းတတ်ပြီး နန်းတွင်းထုတ် အလေး ရုပ်များကို 'တရားဝင်' အလေးများ၊ တစ်နည်းအားဖြင့် 'တော်ဝင် အလေးများ' ဟု သတ်မှတ်ကြသည်။

တော်ဝင်အလေးများကို သီပေါမင်း ပါတော်မူပြီး၊ လွန်ခဲ့သောနှစ်ပေါင်း ၁၀၀ ကျော်က ထုတ်လုပ်မှုရပ်ဆိုင်းခဲ့သော်လည်း ယနေ့တိုင် ရံဖန်ရံခါ အသုံးပြုနေကြပါသည်။ 1917 ခုနှစ်တွင် တရုတ်နိုင်ငံ ယူနန်ပြည်နယ် နှင့် ကျီယန်စု နှင့် အခြားဝေးကွာသော ဒေသများမှ လူများသည် မြန်မာနိုင်ငံ အရှေ့ပိုင်း အင်းလေးကန်ရှိ ဈေးများသို့ တိရစ္ဆာန်အလေးများ အစုံအလင် အသုံးပြုနေဆဲ ဖြစ်သည်။ ရှေးရိုးစွဲ ကုန်သည်များနှင့် တိုင်းရင်းဆေးဆရာအချို့သည် မြန်မာနိုင်ငံ အထက်ပိုင်းရှိ တိရိစ္ဆာန်အလေးများကို အသုံးပြုနေကြဆဲဖြစ်သည်။ မြန်မာပြည်၏ အခြားနေရာများတွင် ရံဖန်ရံခါ တိရစ္ဆာန်အလေးချိန်ကို ရွာဈေးများတွင် တွေ့ရှိနိုင်သည်။ 

ရှေးဟောင်းပစ္စည်း မြတ်နိုးသူများက ယင်းတို့ကို အတိတ် အမှတ်တရ ပစ္စည်းများအဖြစ် သိမ်းထားတတ်ကြသည်ကိုလည်း တွေ့ရသည်။ ကမ္ဘာ့ လေလံ ဝဗ်ဆိုက်များတွင်လည်း လေလံတင် ရောင်းချနေသည်များကိုလည်း တွေ့ရတတ်သည်။ စိတ်ဝင်စားဖွယ် အွန်လိုင်း ပြခန်းများကိုလည်း ဝင်ရောက် ကြည့်ရှုနိုင်သည်။

## ပုံစံအမျိုးကွဲများ 
သမိုင်းပညာရှင် ဆရာကြီး **ဦးမောင်မောင်တင်** က အလောင်းဘုရား၏ မော်ကွန်းထိမ်း ဖြစ်သူ **နန္ဒဗဟု** ၏ ပေစာမှတ်တမ်းများအရ သိရှိရသော မြန်မာ မင်းအဆက်ဆက် ပြဋ္ဌာန်းခဲ့သော အလေးရုပ် အမျိုးကွဲများနှင့် စုဆောင်း ရရှိသမျှ ခုနှစ် များကို ဖော်ပြအပ်ပါသည်။

ကဏ္ဍ:မြန်မာ့ ယဉ်ကျေးမှု
ကော့ချီ အားအချိုး တာအုံ

ဒြပ်တသားထု မက္ကဲန်းနစ်တွင် \boldsymbol\sigma ဟု သင်္ကေတ ပြုကြသော **ကော့ချီ အားအချိုး တာအုံ** (သို့) *အားကြောင်းစုံ တာအုံ* (အင်္ဂလိပ်: **Cauchy stress tensor** or just *stress tensor*) ဆိုသည်မှာ ဒြပ်သားထုတခုခု အထိုက်အလျောက် ပုံယွင်းသွားအောင် အားများ သက်ရောက်နေချိန်၌ ထိုဒြပ်သား၏ တနေရာရာအပေါ် ဖိ၍၊ ဆွဲ၍၊ ပွတ်၍ သက်ရောက်မိနေသည့် ထိုအားတို့၏ ဖြန့်ကျက်သက်ရောက်အသွင် အမျိုးမျိုးကို သင်္ချာသုံး ကိန်းအုံနှင့် စုစည်းဖော်ပြသည့် တာအုံ ဖြစ်သည်။
ဤ ကော့ချီ အားအချိုးတာအုံ (အားကြောင်းစုံ တာအုံ)၏ တာစ(component) များမှာ အားတို့၏ မျက်နှာပြင်အပေါ် စုစည်းမှုနှုန်းထား (stress) များ ကိုယ်စီ ဖြစ်ကြ၏၊ ဖိအား(pressure) ယူနစ် ရှိကြ၏။ ထိုတာစတစ်ခုချင်းစီကို \sigma_{ij} ပုံစံဖြင့် ရေးကြသည်။ ဤတာအုံသည်  ၂-ကြောင်းဆွဲ တာအုံ (rank-2 tensor) ဖြစ်၍၊ i နှင့် j ဟု *ညွှန်းလုံး (index)* ၂ခု ပါနေခြင်း ဖြစ်သည်။ ထို့ကြောင့် -
* တိုင်းကြောင်း ၂ခု (2 dimensions) ရှိသော ရပ်ဝန်း (space) အဖြစ် စဉ်းစားလျှင် (မျက်နှာပြင် အကျယ်အဝန်းသဘောကို ကွက်စဉ်းစားလျှင်) ၂-တိုင်းကြောင်းတာအုံ အနေနှင့် တာစ၄ခု ဖြစ်နေမည်၊ ပြင်ပွတ် အားအချိုး (shear torsion) များချည်း အလိုလို ဖြစ်သွားလျက်။
* တိုင်းကြောင်း ၃ခု (3 dimensions) ရှိသော ရပ်ဝန်း (space) အဖြစ်စဉ်းစားလျှင် (ထုထည် အကျယ်အဝန်းသဘောကို ယူစဉ်းစားလျှင်) ၂-တိုင်းကြောင်းတာအုံ အနေနှင့် တာစ၉ခု ဖြစ်နေမည်။

## သင်္ချာ 
\sigma_{ij} ပုံစံတွင်
* ပထမညွှန်းလုံး i နေရာက "မည်သည့်ဦးတည်ဘက်သို့ သက်ရောက်နေသည့် အားကို ဆိုလိုကြောင်း" [မည်သည့် F_i တာစ ဖြစ်ကြောင်း] ထည့်ရေးရန်၊
* ဒုတိယညွှန်းလုံး j နေရာက "ထိုအားက မည်သည့်လားရာအတိုင်း ဒြပ်မျက်နှာပြင်ပေါ် (ဖိ၍ဆွဲ၍လော၊ ပွတ်၍လော) သက်ရောက်နေခြင်း စုစည်းမှုနှုန်းထားကို တွက်ချက်လိုခြင်း ဖြစ်ကြောင်း" [မည်သည့် မျက်နှာပြင်အကျယ်အဝန်း S_j ဖြစ်ကြောင်း] ထည့်ရေးရန် ဖြစ်သည်။
:\sigma_{ij}= \lim_{\Delta S_j \to 0} \frac {\Delta F_i}{\Delta S_j} = \frac{dF_i}{dS_j}

### ၃-တိုင်းကြောင်း ရပ်ဝန်း (3-Dimensional Space) အတွင်း 
သာမန်ရပ်ဝန်း သဘောနှင့် တွက်ချက်လျှင် တိုင်းကြောင်း ၃ခုအတွက် **ကော့ချီ အားအချိုးတာအုံ (အားကြောင်းစုံ တာအုံ)** မှာ ဤသို့ ဖြစ်သည်။
:\sigma_{ij} =
\left[{\begin{matrix}
\sigma _{11} & \sigma _{12} & \sigma _{13} \\
\sigma _{21} & \sigma _{22} & \sigma _{23} \\
\sigma _{31} & \sigma _{32} & \sigma _{33} \\
\end{matrix}}\right] \equiv \left[{\begin{matrix}
\sigma _{xx} & \sigma _{xy} & \sigma _{xz} \\
\sigma _{yx} & \sigma _{yy} & \sigma _{yz} \\
\sigma _{zx} & \sigma _{zy} & \sigma _{zz} \\
\end{matrix}}\right] \equiv \left[{\begin{matrix}
\sigma _x & \tau _{xy} & \tau _{xz} \\
\tau _{yx} & \sigma _y & \tau _{yz} \\
\tau _{zx} & \tau _{zy} & \sigma _z \\
\end{matrix}}\right],

* *&sigma;*11, *&sigma;*22, *&sigma;*33 | \sigma များ | ပြင်ပေါ်တည့် အားစုနှုန်းထားများ (normal stresses)
* *&sigma;*12, *&sigma;*13, *&sigma;*21, *&sigma;*23, *&sigma;*31, *&sigma;*32 | \mathbf \tau များ | ပြင်ပွတ် အားစုနှုန်းထားများ (shear stresses)

ကဏ္ဍ:တာအုံ ကဲလ်ကူးလပ်စ်
ကဏ္ဍ:နျူတန်ပျိုးရူပဗေဒ
ကဏ္ဍ:ရူပဗေဒ
အားစုနှုန်းထား

ဒြပ်တသားထု မက္ကဲန်းနစ် (Continuum Mechanics) တွင် **အားစုနှုန်းထား** (အင်္ဂလိပ်: **stress**) ဆိုသည်မှာ ဒြပ်သားထု တခုခုကို အထိုက်အလျောက် အပေါ်ယွင်းစေနေသည့် အားတို့ စုစည်းသက်ရောက်နေနှုန်း အချိုးအစား ဖြစ်၍၊ ဖိအား (pressure) နှင့် ယူနစ်ချင်း တူသည်။
* ဒြပ်ထု၏ မျက်နှာပြင်ပေါ်သို့ ထောင့်မတ်ကျလျက် ဖိခြင်းဆွဲခြင်း သက်ရောက်နေသော အားတို့ကို တွက်ကြည့်လျှင် **ပြင်ပေါ်တည့် အားစုနှုန်းထား(normal stress)** ဟု ခေါ်သည်။ *အဆွဲအဆန့် (tension)* ဖြစ်လျှင် ဒြပ်ထု၏ အလျားတမျိုးမျိုးကို ရှည်ဆံ့နေစေမည်၊ *အဖိအသိပ် (compression)* ဖြစ်လျှင် တိုကျုံ့နေစေမည်။
* ဒြပ်ထု၏ မျက်နှာပြင်လျှောက် ပွတ်ဆွဲသည့်အလား သက်ရောက်နေသော အားတို့ကို တွက်ကြည့်လျှင် **ပြင်ပွတ် အားစုနှုန်းထား (shear stress)** ဟု ခေါ်သည်။ ဒြပ်ထု၏ မျက်နှာပြင်တမျိုးမျိုး၌ ထောင့်ပြောင်းလဲမှုအားဖြင့် ပုံယွင်းစေသည်။
* ဒြပ်ထု၏ အလျားတလွှားကို ပတ်ခွေသည့်အလား သက်ရောက်နေသည့် အားတို့ကို တွက်ကြည့်လျှင် **တလျှောက်လိမ် အားစုနှုန်းထား (torsion stress)** ဟု ခေါ်သည်။ ဒြပ်ထု၏ အပြင်သား၌ ထိုတလျှောက်လားရာအတိုင်း မျဉ်းကြောင်းရှိလျှင် ထိုလမ်းကြောင်းတို့ လိမ်ကုန်သည်မျိုးကို ပုံယွင်းမှုအဖြစ် တွေ့ရမည်။